cyanic-selkie/wikianc huggingface dataset:
ഇന്റർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">പതിപ്പുകൾ
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ഇന്റർനെറ്റ് എഞ്ചിനീയർ ടാസ്ക് ഫോഴ്സിന്റെ  അഭ്യർത്ഥനക്കായുള്ള അഭ്യർത്ഥന (RFC) നിർവ്വചിച്ചതുപോലെ ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ  - ന്റെ മൂന്നു പതിപ്പുകൾ ഉണ്ട്. ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ പതിപ്പു1 RFC 1112 നിർവ്വചിച്ചിരിക്കുന്നു,ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ പതിപ്പു 2, RFC 2236, ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ പതിപ്പു3 എന്നിവ നിർവചിക്കുന്നത് RFC 3376 പ്രാരംഭത്തിൽ നിർവചിച്ചിരിക്കുന്നു, RFC 4604 ആണ് ഇത് അപ്ഡേറ്റ് ചെയ്തിരിക്കുന്നത്. ഇത് ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ പതിപ്പു3 ഉം MLDv2 ഉം നിർവ്വചിക്കുന്നു. ഒരു മൾട്ടികാസ്റ്റ് ഗ്രൂപ്പ് ഉപേക്ഷിക്കുന്നതിന് ഒരു ഹോസ്റ്റിന്റെ സിഗ്നൽ കഴിവു ചേർത്ത് IGMPv1 മുഖേന IGMPv2 മെച്ചപ്പെടുത്തുന്നു. ഉറവിട നിർദ്ദിഷ്ട മൾട്ടികാസ്റ്റ്, അംഗത്വ റിപ്പോർട്ട് റിപ്പോർട്ട് കൂട്ടിച്ചേർക്കൽ വഴി ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ പതിപ്പു2 - ൽ ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ പതിപ്പു3 മെച്ചപ്പെടുത്തുന്നു. <font style="vertical-align: inherit;"><font style="vertical-align: inherit;"><font style="vertical-align: inherit;">
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">പാക്കറ്റ് ഘടന
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ഐപി പ്രോട്ടോക്കോൾ നമ്പറുള്ള ഐ.ആർ.ടി.പിയുടെ ഐ.ആർ. പാക്കറ്റുകൾ മാത്രമേ ഐജിഎംപി സന്ദേശങ്ങൾ കൈകാര്യം ചെയ്തിട്ടുള്ളൂ. ഇന്റർനെറ്റ് കണ്ട്രോൾ സന്ദേശ പ്രോട്ടോക്കോൾ പോലുളള IGMP സന്ദേശമയയ്ക്കലിൽ ഉപയോഗിക്കുന്നത് ട്രാൻസ്പോർട്ട് ലേയറിലില്ല.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">വിവിധ തരം ഐജിഎംപി സന്ദേശങ്ങൾ ഉണ്ട്: അംഗത്വ അന്വേഷണങ്ങൾ (ജനറൽ, ഗ്രൂപ്പ് നിർദ്ദിഷ്ട), അംഗത്വ റിപ്പോർട്ടുകൾ, ലീവ് ഗ്രൂപ്പ് സന്ദേശങ്ങൾ.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">.മൾട്ടികാസ്റ്റ് റൂട്ടറുകൾ അതിന്റെ മൾട്ടിസ്റ്റാറ്റ് വിലാസങ്ങൾ അതിന്റെ നെറ്റ്വർക്കിൽ അറ്റാച്ച് ചെയ്യുന്നത് നിർണ്ണയിക്കുന്നതിനായി അംഗത്വ അന്വേഷണങ്ങൾ അയക്കുന്നു. നെറ്റ്വർക്കിലെ എല്ലാ സിസ്റ്റങ്ങൾക്കുമായി ഗ്രൂപ്പുകളെ പുതുക്കുന്നതിന് സാധാരണ ക്വറികൾ ആനുകാലികമായി അയയ്ക്കുന്നു. ഗ്രൂപ്പ്-നിർദ്ദിഷ്ട അന്വേഷണങ്ങൾ ഒരു പ്രത്യേക മൾട്ടികാസ്റ്റ് വിലാസത്തിനായുള്ള സ്വീകൃത നില നിർണ്ണയിക്കുന്നതിന് ഉപയോഗിക്കുന്നു. ഗ്രൂപ്പ്-ഉം-സോഴ്സ്-നിർദ്ദിഷ്ട അന്വേഷണങ്ങളും ഒരു ഏകീകൃത ഏകീകൃത വിലാസങ്ങളിൽ നിന്നും ഒരു മൾട്ടികാസ്റ്റ് ഗ്രൂപ്പിലേക്ക് ഒരു സന്ദേശം അയക്കാൻ അനുവദിക്കുന്നു.
വർഗ്ഗം:ഇന്റർനെറ്റ് പ്രോട്ടോക്കോൾ
പോത്തേരി കുഞ്ഞമ്പു
അധസ്ഥിതരുടെ ഉന്നമനത്തിനുവേണ്ടി എഴുതുകയും പ്രവർത്തിക്കുകയും ചെയ്ത എഴുത്തുകാരനാണ് പോത്തേരി കുഞ്ഞമ്പു. അദ്ദേഹത്തെ ശ്രദ്ധേയനാക്കുന്നത് സരസ്വതീവിജയം എന്ന നോവലാണ്.
ജീവിതരേഖ
1857 ജൂ‍ൺ 6-ന് കണ്ണൂരിനടുത്തുള്ള പള്ളിക്കുന്നിലെ പന്നേൻപാറ എന്ന സ്ഥലത്താണ് പോത്തേരി കുഞ്ഞമ്പുവിന്റെ ജനനം. അച്ഛൻ പോത്തേരി കുഞ്ഞക്കൻ നടത്തിയിരുന്ന എഴുത്തുപള്ളിയിൽ പഠിച്ച ശേഷം സംസ്കൃതത്തിലും മലയാളത്തിലും സാമാന്യം പണ്ഡിതനായ്യിരുന്ന ചെറുമണലിൽ കുഞ്ഞമ്പൂട്ടി ഗുരുക്കളുടെ കീഴിൽ പ്രാഥമികവിദ്യാഭ്യാസം നേടി. പിന്നീട് കണ്ണൂർ ഗവണ്മെന്റ് ഇംഗ്ലീഷ് സ്കൂളിൽ പഠിച്ച് മെട്രിക്കുലേഷൻ ജയിക്കുകയും ദാരിദ്ര്യംനിമിത്തം ഉപരിപഠനം മുടങ്ങുകയും ചെയ്തു. കോടതി ഗുമസ്തനായി സ്വല്പകാലം ജോലിനോക്കിയ കുഞ്ഞമ്പു പിന്നീട് നിയമപരീക്ഷ ജയിച്ച് വക്കീലായി തളിപ്പറമ്പിലും കണ്ണൂരും അഭിഭാഷകവൃത്തിയിൽ പ്രാഗല്ഭ്യം തെളിയിച്ചു. പ്രശസ്ത അഭിഭാഷകനായി ഉയർന്ന അദ്ദേഹം അറയ്ക്കൽ രാജകുടുംബത്തിന്റെ നിയമോപദേഷ്ടാവായിരുന്നു. ശ്രീനാരായണഗുരുവിന്റെ ആരാധകനായിരുന്നു കുഞ്ഞമ്പു വക്കീൽ. 1916-ൽ ഗുരു സുന്ദരേശ്വരക്ഷേത്രത്തിന്റെ പ്രതിഷ്ഠയ്ക്കു കണ്ണൂരിലെത്തിയപ്പോൾ‍ അദ്ദേഹത്തിന്റെ ആതിഥ്യം സ്വീകരിക്കുകയുണ്ടായി. എങ്കിലും യുക്തിവാദിയായിരുന്ന അദ്ദേഹം ക്ഷേത്രനിർമ്മാണപ്രവർത്തനങ്ങളിലോ ആഘോഷങ്ങളിലോ പങ്കെടുത്തില്ല.
കുഞ്ഞമ്പു മൂന്നു തവണ വിവാഹം കഴിച്ചിട്ടുണ്ട്. ആദ്യഭാര്യ ചിരുതേയിയിൽ മൂന്നു മക്കളുണ്ടായിരുന്നു. ഇടിമിന്നലേറ്റ് രണ്ടാം ഭാര്യ മരിച്ചതിനെ തുടർന്നാണ് മൂന്നാമത് വിവാഹം ചെയ്യുന്നത്. ഇവരിൽ രണ്ട് ആണ്മക്കളായിരുന്നു.
സാമൂഹികപ്രവർത്തനം
താൻ ജനിച്ച തീയസമുദായത്തിന്റെ പ്രശ്നങ്ങൾ അദ്ദേഹം മനസ്സിലാക്കി. തീയരെക്കാൾ അധസ്ഥിതരായ പുലയരുടെ ജീവിതമാണ് കുഞ്ഞമ്പുവിനെ കൂടുതൽ വിഷമിപ്പിച്ചത്. മതപരിഷ്കരണം, സാധുജനോദ്ധാരണം തുടങ്ങിയ കാര്യങ്ങളിൽ നിശിതമായ ഉപന്യാസങ്ങൾ കേരളപത്രിക, കേരളസഞ്ചാരി തുടങ്ങിയ പത്രങ്ങളിലും ഭാഷാപോഷിണിമാസികയിലും എഴുതി. ഹൈന്ദവക്ഷേത്രങ്ങളുടെ ഭരണത്തിനായി ഒരു ബോർഡ് രൂപവത്കരിക്കണമെന്നും ക്ഷേത്രവരുമാനത്തിൽനിന്ന് ഒരു നിശ്ചിതശതമാനം പുലയരുടെ വിദ്യാഭ്യാസപുരോഗതിക്ക് ഉപയോഗിക്കണമെന്നും അദ്ദേഹം വാദിച്ചു. 1890-ൽ പുലയർക്കുവേണ്ടി സ്വന്തമായി ഒരു പ്രാഥമികവിദ്യാലയം സ്ഥാപിച്ചു. തീയ്യരിൽനിന്നുപോലും അദ്ധ്യാപകർ മുന്നോട്ടുവരാഞ്ഞതിനാൽ സ്വന്തം സഹോദരനെത്തന്നെ അവിടെ പഠിപ്പിക്കാൻ നിയോഗിച്ചു. സ്ത്രീവിദ്യാഭ്യാസത്തിന്റെ പ്രാധാന്യമറിഞ്ഞിരുന്ന കുഞ്ഞമ്പു സ്വന്തം മകളെ മദിരാശി മെഡിക്കൽ കോളേജിലയച്ച് പഠിപ്പിച്ച് ഡോക്ടറാക്കി സമൂഹത്തിന് മാതൃകയായി. മലബാറിലെ ആദ്യത്തെ വനിതാഡോക്ടറായിരുന്നു വക്കീലിന്റെ മകൾ പാറുവമ്മ. കണ്ണൂരിൽ എഡ്വേർഡ് പ്രസ്സ് എന്നൊരു അച്ചുകൂടവും കുഞ്ഞമ്പു സ്ഥാപിക്കുകയുണ്ടായി. പത്തുവർഷം കണ്ണൂർ മുനിസിപ്പാലിറ്റി ചെയർമാനായി അദ്ദേഹം പ്രവർത്തിച്ചിട്ടുണ്ട്.
വിദ്യാഭ്യാസത്തിലൂടെയും അന്ധവിശ്വാസങ്ങളെ ഉച്ചാടനം ചെയ്യുന്നതിലൂടെയും അധഃകൃതരുടെ ഉന്നമനം സാധ്യമാകുമെന്ന ആശയമാണ് അദ്ദേഹം തന്റെ എഴുത്തിലൂടെ പ്രചരിപ്പിച്ചത്. പുലയർക്ക് പഞ്ചമർ എന്ന പേർ ആദ്യമായി നൽകിയത് അദ്ദേഹമാണെന്ന് പറയപ്പെടുന്നു. നിലവിലുള്ള ഹിന്ദുമതത്തിലെ ധുരാജാരങ്ങളെ ശക്തമായി വെറുക്കുകയും, ക്രിസ്തുമതം സ്വീകരിച്ചാലേ താഴ്ന്ന സമുദായങ്ങൾക്ക് രക്ഷയുണ്ടാകൂ എന്ന് വിശ്വസിക്കുകയും ചെയ്തു. ഏതാനും ചിലരുടെ മതപരിവർത്തനം കൊണ്ട് മാറ്റമുണ്ടാകുമെന്ന് അദ്ദേഹം കരുതിയിരുന്നില്ല. സമൂഹത്തിന്റെ സമൂലമായ മാറ്റത്തിനാണ് അദ്ദേഹം സരസ്വതീവിജയം എന്ന നോവൽ രചിച്ചത്. സോദ്ദേശ്യതയും സവർണ്ണവിരുദ്ധതയും കഥാവതരണത്തിന്റെ ക്രമബദ്ധമായ വികാസത്തെ ഹനിച്ച് അവിശ്വാസ്യതയും അതിഭാവുകത്വവും വരുത്തിയിട്ടുണ്ടെങ്കിലും ശക്തിമത്താണ് ഇതിലെ ഭാഷ. ഹിന്ദുമതത്തെ അപലപിക്കുന്ന രാമായണസാരപരിശോധന പോലുള്ള കൃതികളിൽ ഒരു അഭിഭാഷകന്റെ നിലയിൽ അദ്ദേഹം ചൂണ്ടിക്കാട്ടലുകൾ നടത്തുന്നു.
മരണം
1919 ഡിസംബർ 24-നാണ് പോത്തേരി കുഞ്ഞമ്പു മരിക്കുന്നത്.
അവലംബം
വർഗ്ഗം:1857-ൽ ജനിച്ചവർ വർഗ്ഗം: 1919-ൽ മരിച്ചവർ വർഗ്ഗം:ജൂൺ 6-ന് ജനിച്ചവർ വർഗ്ഗം:ഡിസംബർ 24-ന് മരിച്ചവർ
ഈഡിപ്പസ് കോം‌പ്ലെക്സ്
thumb|right|175px|ശിശുവായിരിക്കെ മാതാപിതാക്കൾ ഉപേക്ഷിച്ച [[ഈഡിപ്പസ്|ഈഡിപ്പസിനെ ആട്ടിടയൻ ഫോർബാസ് പുനരുജ്ജീവിപ്പിക്കുന്നു]] മനോവിശ്ലേഷണസിദ്ധാന്തം അനുസരിച്ച്, മാതാപിതാക്കളിൽ എതിർലിംഗത്തിൽ പെട്ടയാളെ സ്വന്തമാക്കാനും സ്വലിംഗത്തിൽപെട്ടയാളെ വകവരുത്താനും ഉള്ള അബോധവാഞ്ചയെ കേന്ദ്രീകരിച്ച് മനുഷ്യശിശുക്കളിൽ രൂപപ്പെട്ടുവരുകയും അടിച്ചമർത്തപ്പെട്ടു നിൽക്കുകയും ചെയ്യുന്ന ഒരുപറ്റം വികാരങ്ങളും ആശയങ്ങളുമാണ് ഈഡിപ്പസ് കോം‌പ്ലെക്സ്. കാമചോദനയുടേയും അഹംബോധത്തിന്റേയും വികാസത്തിലെ "ഈഡിപ്പൽ ദശ" എന്നറിയപ്പെടുന്ന മൂന്നുമുതൽ അഞ്ചുവരെ വയസ്സുകൾക്കിടയിലുള്ള ഘട്ടത്തെയാണ്, ക്ലാസ്സിക്കൽ മനോവിശ്ലേഷണസിദ്ധാന്തം ഈ ആശയ-വികാരസമുച്ചയത്തിന്റെ പ്രകടനകാലമായി കണക്കാക്കുന്നത്‍; എന്നാൽ "ഈഡിപ്പൽ ലക്ഷണങ്ങൾ" ഈ ഘട്ടത്തിനു മുൻപേ പ്രകടമായെന്നും വരാം.
പോത്തേരി കുഞ്ഞമ്പു
അവലംബം
വർഗ്ഗം:മലയാളം നോവലെഴുത്തുകാർ വർഗ്ഗം:കേരളത്തിലെ സാമൂഹ്യ നവോത്ഥാന നായകർ
ഈഡിപ്പസ് കോം‌പ്ലെക്സ്
ഈഡിപ്പസ് കോം‌പ്ലെക്സ് എന്ന പേര്, അറിയാതെയാണെങ്കിലും സ്വന്തം അച്ഛനെ കൊന്ന് അമ്മയെ വിവാഹം കഴിച്ച യവനപുരാവൃത്തത്തിലെ ഈഡിപ്പസിന്റെ പേരിനെ ആശ്രയിച്ചാണ്. സിഗ്മണ്ട് ഫ്രോയിഡിന്റെ അഭിപ്രായത്തിൽ, മനുഷ്യന്റെ വംശോല്പത്തിചരിത്രത്തിൽ അടിയുറച്ച(phylogenetic) സാർവലൗകിക പ്രതിഭാസമായ ഈഡിപ്പസ് കോം‌പ്ലെക്സാണ് അബോധമനസ്സിലെ പാപചിന്തയിൽ വലിയൊരംശത്തിന് ഉത്തരവാദി. പുരാവൃത്തത്തിലെ ഈഡിപ്പസിനെ പരാമർശിച്ച് ഫ്രോയിഡ് ഇതിനെ ഇങ്ങനെ വിശദീകരിക്കുന്നു:
ഈഡിപ്പസിന്റെ വിധി നമ്മെ സ്പർശിക്കുന്നത് അത് നമ്മുടേതും ആകാമായിരുന്നതുകൊണ്ടാണ് – ജനനത്തിനു മുൻപ് വെളിച്ചപ്പാട് അയാൾക്കുമേൽ വച്ച ശാപം തന്നെ നമ്മുടെമേലും വയ്ക്കപ്പെട്ടിരിയ്ക്കുന്നു. ആദ്യത്തെ കാമചോദന അമ്മയുടെ നേർക്കായിരിക്കുകയെന്നതും ആദ്യത്തെ വെറുപ്പിന്റേയും പാതകവാസനയുടേയും ലക്ഷ്യം അച്ഛൻ  ആയിരിക്കുകയെന്നതും നമ്മുടെയൊക്കെ വിധിയാണ്. അത് അങ്ങനെ തന്നെയാണെന്ന് നമ്മുടെ സ്വപ്നങ്ങൾ നമ്മെ ബോദ്ധ്യപ്പെടുത്തുന്നു.
പരിഹരിക്കപ്പെടാതെ നിൽക്കുന്ന ഈഡിപ്പസ് കോം‌പ്ലെക്സ്, ഞരമ്പുരോഗം(neurosis), സ്വവർഗ്ഗരതി, ബാലപീഡനരതി(paedophilia) എന്നിവയിലേയ്ക്കു നയിച്ചേക്കാമെന്ന് ഫ്രോയിഡ് കരുതി. "ഈഡിപ്പസ് തലത്തിൽ" ഉറച്ചുപോകുന്ന വ്യക്തികൾ, "അമ്മപറ്റിയവരോ" "അച്ഛൻപറ്റിയവരോ"(mother-fixated or father-fixated) ആയിത്തീരുകയും, അമ്മയ്ക്കോ അച്ഛനോ പകരം വയ്ക്കാൻ പറ്റിയവരായി കാണപ്പെടുന്നവരെ ലൈംഗികപങ്കാളികളായി തെരഞ്ഞെടുക്കുന്നതിലൂടെ അവരുടെ അവസ്ഥ വെളിവാക്കുകയും ചെയ്യുന്നു.
സിദ്ധാന്തം
thumb|right|175px|ഈഡിപ്പസും മകൾ ആന്റിഗണിയും - ആന്റോണി ബ്രോഡോവ്സ്കിയുടെ രചന(1828)
ആൺകുട്ടികളിൽ
ആൺകുട്ടിയുടെ മനോവിശ്ലേണപരമായ പ്രായപൂർത്തിയുടെ ക്ലാസ്സിക്കൽ മാതൃക, കുട്ടി തന്റെ ലൈംഗികപ്രതീക്ഷകൾ അമ്മയിൽ അർപ്പിക്കുന്നതിൽ തുടങ്ങുന്നു. ഇത് അച്ഛനിൽ അസൂയ ജനിപ്പിച്ചേക്കാമെന്ന് അനുമാനിക്കുന്ന കുട്ടി ആ ശത്രുതയുടെ സ്വാഭാവിക പരിണാമം തന്റെ വൃക്ഷണച്ഛേദം ആയിരിക്കുമെന്ന് ഭയക്കുന്നു. ക്രമേണ, അച്ഛൻ പ്രഖ്യാപിക്കുന്ന മര്യാദകൾ കുട്ടി സ്വന്തമാക്കുന്നതുവഴി അവന്റെ അത്യഹംബോധം(super-ego) ജനിക്കുന്നു. വൃഷണനഷ്ടം ഒഴിവാക്കാനാഗ്രഹിക്കുന്ന അവൻ അച്ഛനെ തന്റെ ഏകീഭാവത്തിന് വിഷയമാക്കുന്നു. അമ്മയെ സ്വന്തമാക്കാനുള്ള ശ്രമം ഉപേക്ഷിക്കുന്നതോടെ കുട്ടിയുടെ ലൈംഗികകൗതുകം മറ്റു വിഷയങ്ങളെ കേന്ദ്രീകരിച്ചാകുന്നു. ആൺകുട്ടികളിലെ ഈഡിപ്പസ് കോം‌പ്ലെക്സിന്റെ മാതൃകയായി "കൊച്ചു ഹാൻസ്" എന്ന ബാലനെക്കുറിച്ച് ഫ്രോയിഡ് നടത്തിയ വിശദമായ പഠനം പ്രസിദ്ധമാണ്. ഹാൻസിന്റെ മാനസികാവസ്ഥയുടെ ഒരു പ്രകടനമായത്, കുതിരികളോട് അവനുണ്ടായ പ്രത്യേക ഭയമാണ്(Equinophobia'). ഹാൻസിന്റെ ചികിത്സയെ സംഗ്രഹിച്ച് "അഞ്ചുവയസ്സുകാരൻ ബാലന്റെ ഭീതിയുടെ വിശകലനം" എന്ന പേരിൽ ഒരു പ്രബന്ധം 1909-ൽ ഫ്രോയിഡ് എഴുതി.
പെൺകുട്ടികളിൽ
ഈഡിപ്പസ് കോം‌പ്ലെക്സിനെ സംബന്ധിച്ച ഫ്രോയിഡിന്റെ ആദ്യകാലരചനകളെല്ലാം ആൺകുട്ടികളെ കേന്ദ്രീകരിച്ചായിരുന്നെങ്കിലും 1920-30-കളിലെ പിൽക്കാലരചനകളിൽ, പെൺകുട്ടികളിലും ഈ കോം‌പ്ലെക്സ് പ്രത്യക്ഷപ്പെടുന്നുണ്ടെന്ന് അദ്ദേഹം വാദിച്ചു. അവരുടെ ആരംഭത്തിലെ അഗമ്യകാമം(incestuous desire) അമ്മയോടുള്ള സ്വവർഗ്ഗാഭിനിവേശം ആയിരിക്കുമെന്ന് ഫ്രോയിഡ് കരുതി. ഈ ആദ്യകാലാഭിനിവേശം മാറി പെൺകുട്ടികളുടെ ലൈംഗികശ്രദ്ധ പിതാക്കന്മാരിലേയ്ക്ക് തിരിയുന്നതെങ്ങനെയെന്ന ചോദ്യം ഫ്രോയിഡ് 1925-ൽ ഉന്നയിച്ചു. തന്നെപ്പോലെ തന്നെ അമ്മയും ശിശ്നം ഇല്ലാത്തവളാണെന്ന അറിവ് നൽകുന്ന നിരാശയാണ് ഈ മാറ്റത്തിന് വഴിയൊരുക്കുന്നതെന്നായിരുന്നു അദ്ദേഹത്തിന്റെ കണ്ടെത്തൽ. ഈ വിഷയത്തെ സംബന്ധിച്ച തന്റെ രചനകളിൽ ഒരിടത്തും, പെൺകുട്ടികളിൽ മാതൃഹത്യാചിന്ത ഉദിക്കുന്നതായി ഫ്രോയിഡ് പറയുന്നില്ലെന്ന് ചൂണ്ടിക്കാണിക്കപ്പെട്ടിട്ടുണ്ട്. സ്ത്രീലൈംഗികതയെ സംബന്ധിച്ച് ഫ്രോയിഡിന്റെ അന്തിമനിലപാടുകൾ അവതരിപ്പിക്കപ്പെട്ടത്, 1933-ലെ "മനോവിശ്ലേഷണത്തെക്കുറിച്ചുള്ള പുതിയ അവതരണപ്രഭാഷണങ്ങളിൽ" ആണ്. ഈഡിപ്പസ് കോപ്ലെക്സിന്റെ സ്ത്രൈണരൂപത്തിന് "ഇലക്ട്രാ കോം‌പ്ലെക്സ്" എന്നും പേരുണ്ട്.
പെൺകുട്ടികളിൽ പ്രകടമാകുന്ന ഈഡിപ്പസ് കോം‌പ്ലെക്സ്, ആൺകുട്ടികളിലെ അതിന്റെ പ്രകടനത്തേക്കാൾ സങ്കീർണ്ണമാണെന്ന് ഫ്രോയിഡിന്റെ പിൽക്കാലരചനകളിൽ നിന്ന് മനസ്സിലാക്കാം.
സിദ്ധാന്തത്തിന്റെ വികാസം
thumb|125px|right|[[സിഗ്മണ്ട് ഫ്രോയിഡ്]] ഈഡിപ്പസ് കോം‌പ്ലെക്സിനെക്കുറിച്ചുള്ള ഫ്രോയിഡിന്റെ നിലപാടുകൾ വികാസത്തിന്റെ പല ഘട്ടങ്ങളിലൂടെയും കടന്നുപോയെന്ന് ഫ്രോയിഡ്-വിദഗ്ദ്ധന്മാർ പൊതുവേ സമ്മതിക്കുന്നു. ഉദാഹരണമായി, 1991-ലെ ഒരു രചനയിൽ സൈമണും ബ്ലാസും, ഫ്രോയിഡിന്റെ വീക്ഷണത്തിന്റെ വളർച്ചയിൽ ആറു ഘട്ടങ്ങൾ കണ്ടെത്തി:
വിയോജിപ്പുകൾ, ഭേദഗതികൾ
ശിശു, പിതാവ് പ്രഖ്യാപിക്കുന്ന മര്യാദകൾ സ്വാംശീകരിക്കുന്നതോടെ ഈഡിപ്പസ് കോം‌പ്ലെക്സിന്റെ പിന്തുടർച്ചയായി അത്യഹംബോധം(Super Ego) ജനിക്കുന്നു എന്നാണ് ക്ലാസിക്കൽ സിദ്ധാന്തത്തിന്റെ കാഴ്ചപ്പാട്. എന്നാൽ 1920-ളുടെ ആരംഭത്തിൽ ഓട്ടോ റാങ്ക് ഇതിനു വിരുദ്ധമായൊരു നിലപാട് സ്വീകരിച്ചു: സാധാരണ വളർച്ചയിൽ, അത്യഹംബോധത്തിന്റെ ഉറവിടം അമ്മയുടെ ബലവത്തായ സ്വാധീനമാണെന്നായിരുന്നു അദ്ദേഹം കരുതിയത്. ഈ സിദ്ധാന്തം റാങ്കിനെ ഫ്രോയിഡിന്റെ ഉൾവൃത്തങ്ങൾക്കു പുറത്തെത്തിക്കുകയും, വസ്തു-ബന്ധു ചികിത്സാരീതിയുടെ(object-relations therapy) വികാസത്തിലേയ്ക്കു നയിക്കുകയും ചെയ്തു.
കുട്ടികളുടെ മനോ-ലൈംഗിക വികാസത്തിൽ പിതാവിനേയും അദ്ദേഹത്തിന്റെ ലൈംഗികതയേയും കുറിച്ചുള്ള ധാരണകൾക്ക് ഫ്രോയിഡ് ഊന്നൽ കൊടുത്തപ്പോൾ, മാതാവുമായുള്ള ആദ്യകാല ബന്ധത്തിനാണ് മെലാനി ക്ലീൻ പ്രാധാന്യം കല്പിച്ചത്. "ഈഡിപ്പൽ പ്രകടനങ്ങൾ" ഒരുവയസ്സിനു മുൻപുപോലും ഉണ്ടായേക്കാമെന്ന ക്ലീനിന്റെ നിലപാട്, 1942-44 കാലത്ത് ബ്രിട്ടീഷ് മനോവിശ്ലേഷണസംഘടനയിൽ നടന്ന വിവാദപരമായ ചർച്ചകളിൽ ഏറെ ശ്രദ്ധിക്കപ്പെട്ടു. വളർച്ചയിലെ "വിഷാദസ്ഥിതി"(depressive position) എന്ന ക്ലീനിന്റെ സങ്കല്പം, ഈഡിപ്പസ് കോം‌പ്ലെക്സിനെ അതിന്റെ പഴയ രാജസിംഹാസനത്തിൽ നിന്ന് ഒരളവോളം താഴെയിറക്കി. ആൺകുട്ടികളിലും പെൺകുട്ടികളിലും ആദ്യം അമ്മയോടുള്ള അഭിനിവേശവും അച്ഛനോടുള്ള അക്രമവാസനയും പ്രത്യക്ഷപ്പെടുന്നുവെന്ന് ഫ്രോയിഡ് കരുതിയപ്പോൾ, പെൺകുട്ടികൾക്ക് അച്ഛനോട് മോഹവും അമ്മയോട് അക്രമവാസനയും ആണ് അനുഭവപ്പെടുകയെന്ന് കാൾ യുങ് കരുതി. യുങിന്റെ ചിന്തയുടെ ആദ്യരൂപത്തിൽ "ഈഡിപ്പസ് കോം‌പ്ലെക്സ്" ആൺകുട്ടികളെ മാത്രം സംബന്ധിക്കുന്നതാണ്. കോം‌പ്ലെക്സിന്റെ സ്ത്രൈണവശത്തെ യുങ് "ഇലക്ട്രാ കോം‌പ്ലെക്സ്" എന്നു വിളിച്ചു. യവനപുരാവൃത്തത്തിലെ ആഗമെംനോന്റെ മകളായിരുന്ന ഇലക്ട്രാ, അച്ഛന്റെ വധത്തിൽ പങ്കാളിയായിരുന്ന അമ്മയെ കൊല്ലാൻ ആഗ്രഹിച്ചിരുന്നു. എന്നാൽ "ഇലക്ട്രാ കോം‌പ്ലെക്സ്" എന്ന സങ്കല്പം ക്ലാസിക്കൽ സിദ്ധാന്തത്തിന്റെ ഭാഗമോ, ഫ്രോയിഡിന്റെ പക്ഷക്കാർക്ക് സ്വീകാര്യമോ അല്ല. യുങ്ങിന്റെ അനുയായികൾ പോലും ആ സങ്കല്പത്തെ കാര്യമായി ആശ്രയിക്കാറില്ല.
ഈഡിപ്പസ് കോം‌പ്ലെക്സിന്റെ സാർവലൗകികതയെക്കുറിച്ച് ഇക്കാലത്ത് അഭിപ്രായസമന്വയം ഇല്ല. വ്യത്യസ്ത സമൂഹങ്ങളിൽ അതിന്റെ പ്രസക്തിയെക്കുറിച്ച് ഉറപ്പുപറയാൻ മടിക്കുന്നവരുണ്ട്. എന്നാൽ സ്ഥലകാലങ്ങൾക്കുപരിയായ ഈഡിപ്പസ് കോം‌പ്ലെക്സിന്റെ പ്രസക്തി, നരവംശപഠനങ്ങളിൽ സ്ഥാപിക്കപ്പെട്ടു എന്നും വാദമുണ്ട്. .
അവലംബം
വർഗ്ഗം:മനഃശാസ്ത്രം
ഇഗോസർഫിംഗ്
ഒരാൾ സ്വന്തം പേരോ തൂലികാ നാമമോ മറ്റോ ഏതെങ്കിലുമൊരു സെർച്ച് എഞ്ചിനിൽ നൽകി സെർച്ച് ചെയ്യുന്നതാണ് ഇഗോസർഫിംഗ് എന്നറിയപ്പെടുന്നത്. ഇംഗ്ലീഷിൽ Googling yourself, vanity searching, egosearching, egogoogling, autogoogling, self-googling എന്നീ പേരുകളിലും ഇത് അറിയപ്പെടുന്നു.
1995 ൽ Sean Carton ആണ് ഈ പദം ആദ്യമായി ഉപയോഗിച്ചത്.
ബഹുമുഖ ബുദ്ധി സിദ്ധാന്തം
1983 ൽ ' ഫ്രെയിംസ് ഓഫ് മൈൻഡ് ' ​​​​​​എന്ന പുസ്തകത്തിലൂടെ ഹോവാർഡ് ഗാർഡ്നർ ബുദ്ധിയെ കുറിച്ച് അവതരിപ്പിച്ച സിദ്ധാന്തമാണിത്. ബുദ്ധിയെ സംബന്ധിച്ച് അനവധി സിദ്ധാന്തങ്ങൾ പല കാലങ്ങളിലായി മുന്നോട്ടു വെക്കപ്പെട്ടിട്ടുണ്ട്. ബുദ്ധി ഏകാത്മകമാണ് എന്ന അഭിപ്രായമാണ് സ്പിയർമാന് ഉണ്ടായിരുന്നത്. വ്യത്യസ്തമായ ഏഴുതരം ഘടകങ്ങൾ ചേർന്നതാണ് ബുദ്ധിയെന്ന അഭിപ്രായക്കാരനായിരുന്നു തേഴ്സ്റ്റൺ. മൂന്നുതരത്തിൽ പെട്ട ബുദ്ധിയെ കുറിച്ചായിരുന്നു സ്റ്റേൺബർഗ് സിദ്ധാന്തിച്ചത്. മനുഷ്യന്റെ ബുദ്ധി ബഹുമുഖമാണെന്ന അഭിപ്രായക്കാരനായിരുന്നു ജ്ഞാതൃവാദിയായ ഗാർഡ്നർ. മസ്തിഷ്കാഘാതം സംഭവിച്ചവർ, പ്രതിഭാശാലികൾ, പ്രത്യേക മേഖലകളിൽ വൈദഗ്ദ്ധ്യമുള്ളവർ ​എന്നിവരടക്കം നൂറു കണക്കിനാളുകളിൽ നടത്തിയ പഠനത്തിലൂടെയാണ് ഗാർഡ്നർ ഈ നിഗമനത്തിലെത്തിയത്. അദ്ദേഹത്തിന്റെ അഭിപ്രാത്തിൽ താഴെ ചേർക്കുന്ന ഒമ്പതു തരം ബൗദ്ധികശേഷികളാണ് ഉള്ളത്. thumb|The intelligence modalities
പുറം കണ്ണികൾ
വർഗ്ഗം:വിദ്യാഭ്യാസം വർഗ്ഗം:മനഃശാസ്ത്ര സിദ്ധാന്തങ്ങൾ വർഗ്ഗം:ബുദ്ധിശക്തി
ബേൺ
സ്വിറ്റ്സർലാന്റിന്റെ തലസ്ഥാനമാണ്‌ ബേൺ. 128,041 ആളു‍കൾ വസിക്കുന്ന ഈ നഗരം ജനസംഖ്യയിൽ സ്വിറ്റ്സർലാന്റിൽ അഞ്ചാമതായാണ്‌ നിലകൊള്ളുന്നത്. ജർമൻ ഭാഷയാണ്‌ ഔദ്യോഗികഭാഷ.
സ്വിസ് പീഠഭൂമിയിൽ ബേൺ കാന്റണിലായാണ്‌ ഈ നഗരം സ്ഥിതിചെയ്യുന്നത്. റൈൻ നദിയുടെ പോഷക നദിയായ ആർ നദി (ജർമൻ:Aare) ബേണിലൂടെ ഒഴുകുന്നു. ബേണിലെ പഴയ ഒബ്സർ‌വേറ്ററി സ്ഥിതി ചെയ്യുന്ന സ്ഥലത്തെ രേഖാംശമാണ്‌ സ്വിസ്സ് ജ്യോഗ്രഫിക് കോഓർഡിനേറ്റ് സിസ്റ്റത്തിലെ പ്രൈം മെറിഡിയൻ ആയി കണക്കാക്കുന്നത് 46.95241°N, 7.43958°W.
thumb|right|200px|[[Aare river in Berne. Background shows the high incline of the riverbank.]]
അവലംബം
വർഗ്ഗം:യൂറോപ്പിലെ തലസ്ഥാനങ്ങൾ വർഗ്ഗം:ബേൺ വർഗ്ഗം:സ്വിറ്റ്സർലാന്റിലെ നഗരങ്ങൾ
കെ.ടി. ഇർഫാൻ
ലഘുചിത്രം|വലത്ത്‌|ഇർഫാൻ കെ.ടി. ഇർഫാൻ കോലോത്തും തൊടി ഇന്ത്യയിൽ കേരളത്തിലെ മലപ്പുറം ജില്ലയിൽ നിന്നുള്ള ഒരു അത്‌‌ലറ്റ് ആണ്. കീഴുപറമ്പ ആണ് ഇദ്ദേഹത്തിന്റെ സ്വദേശം.
2012 ലണ്ടൻ ഒളിമ്പിക്സിൽ 20 കിലോമീറ്റർ നടത്തമത്സരത്തിൽ ഇർഫാൻ ഇന്ത്യയെ പ്രതിനിധീകരിക്കുകയും ഈ ഇനത്തിൽ പുതിയ ദേശീയ റെക്കോർഡ് കുറിച്ച് 1 മണിക്കൂർ 20 മിനിറ്റ് 21 സെക്കന്റിൽ പത്താം സ്ഥാനം നേടുകയും ചെയ്തു. ഗുർമീത് സിങിന്റെ പേരിൽ ഉണ്ടായിരുന്ന 1 മണിക്കൂർ 23 മിനിറ്റ് 34 സെക്കന്റിന്റെ ദേശീയ റെക്കോർഡ് ആണ് ഇർഫാൻ തിരുത്തിയത്
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ വർഗ്ഗം:1990-ൽ ജനിച്ചവർ
ദേവയാനി (നടി)
സ്വകാര്യ ജീവിതം
ദേവയാനിയുടെ വിദ്യാഭ്യാസം പൂർത്തീകരിച്ചത് മുംബൈയിലാണ്. പല ഭാഷകൾ കൈകാര്യം ചെയ്യാനുള്ള കഴിവ് ദേവയാനിക്കുണ്ട്. പിതാവ് ജയദേവ്, മാതാവ് ലക്ഷി. രണ്ട് സഹോദരന്മാരുണ്ട്. വിവാഹം ചെയ്തിരിക്കുന്നത് സംവിധായകനാണ് രാജ് കുമാരനനെയാണ്. ഇവരുടെ വിവാഹം ഏപ്രിൽ 9, 2001 ൽ കഴിഞ്ഞു. .
പുറത്തേക്കുള്ള കണ്ണികൾ
വർഗ്ഗം:1973-ൽ ജനിച്ചവർ വർഗ്ഗം:ജൂൺ 22-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
വില്യം ഷെയ്ക്സ്പിയർ
ലോകചരിത്രത്തിലെ ഏറ്റവും മഹാനായ എഴുത്തുകാരനും നാടകകൃത്തുമായി കണക്കാക്കപ്പെടുന്ന ഇംഗ്ലീഷ് കവിയാണ് വില്യം ഷേക്സ്പിയർ (26 ഏപ്രിൽ 1564 – മരണം 23 ഏപ്രിൽ 1616). ഇംഗ്ലണ്ടിന്റെ രാഷ്ട്രകവിയെന്നും ‘ബാർഡ്’ എന്നും ഇദ്ദേഹം അറിയപ്പെട്ടിരുന്നു. 38 നാടകങ്ങളും 154 ഗീതകങ്ങളും ചില കാവ്യങ്ങളും ഇദ്ദേഹത്തിന്റേതായി നമുക്ക് ലഭിച്ചിട്ടുണ്ട്. ജീവിച്ചിരുന്നപ്പോൾ അത്രയൊന്നും പ്രസിദ്ധനായിരുന്നില്ല എങ്കിലും, മരണശേഷം ഇദ്ദേഹത്തിന്റെ പ്രശസ്തി വളരെയധികമായി വർദ്ധിച്ചു. സാഹിത്യ ലോകത്തു പൊതുവേയും ആംഗലേയ സാഹിത്യലോകത്തു പ്രത്യേകിച്ചും ഏറ്റവും കൂടുതൽ ഉദ്ധരിക്കപ്പെട്ടിട്ടുള്ള കവി ആണ് ഇദ്ദേഹം. ദുരന്ത നാടകങ്ങളിലും ശുഭാന്ത നാടകങ്ങളിലും ഒരുപോലെ മികവുകാട്ടി. ഷേക്സ്പിയറിന്റെ കൃതികൾ എല്ലാം തന്നെ ലോകത്തിലെ പ്രധാന ഭാഷകളിലേക്ക് പരിഭാഷപ്പെടുത്തിയിട്ടുണ്ടെന്ന് മാത്രമല്ല അദ്ദേഹത്തിന്റെ നാടകങ്ങൾ ഇപ്പോഴും ലോകമെമ്പാടും അവതരിക്കപ്പെടുന്നുമുണ്ട്. ലോകത്ത് ഏറ്റവും കൂടുതൽ അവതരിപ്പിക്കപ്പെട്ടിട്ടുള്ളത് ഇദ്ദേഹത്തിന്റെ നാടകങ്ങൾ ആണ്. അതുപോലെ തന്നെ അദ്ദേഹത്തിന്റെ പല ഉദ്ധരിണികളും ആംഗലേയ ഭാഷയുൾപ്പെടെ പല ഭാഷകളിലും ദൈനംദിന ഉപയോഗത്തിൽ കടന്നു കൂടിയിട്ടുണ്ട്.
കിങ് ലിയർ, ഹാം‌ലെറ്റ്, മാക്ബെത്ത് തുടങ്ങിയ അദ്ദേഹത്തിന്റെ നാടകങ്ങൾ ഇംഗ്ലീഷ് ഭാഷയിലെ ഏറ്റവും മികച്ച ദുരന്തനാടകങ്ങളായാണ് കണക്കാക്കപ്പെടുന്നത്. അദ്ദേഹത്തിന്റെ അവസാനകാലത്ത് റൊമാൻസസ് എന്നുകൂടി പേരുള്ള ഹാസ്യാത്മകമായ ദുരന്തനാടകങ്ങൾ എഴുതുകയും മറ്റ് നാടകകൃത്തുകളുമായി സഹകരിച്ച് എഴുതുകയും ചെയ്തു. അദ്ദേഹത്തിന്റെ പലകൃതികളും ജീവിതകാലത്ത് തന്നെ പല ഗുണനിലവാരത്തിലും കൃത്യതയിലും പ്രസിദ്ധീകരിക്കുകയുണ്ടായി. 1623-ൽ ഷേക്സ്പിയറുടെ രണ്ട് മുൻ‌കാല നാടകസഹപ്രവർത്തകർ അദ്ദേഹത്തിന്റെ കൃതികളുടെ ഒരു സമാഹാരം പ്രസിദ്ധീകരിച്ചു. ഇതിൽ രണ്ടെണ്ണമൊഴികെയുള്ള എല്ലാ നാടകങ്ങളും അദ്ദേഹത്തിന്റേതായിത്തന്നെയാണ് ഇന്നും കണക്കാക്കുന്നത്.
ഷേക്പിയറുടെ ജീവിതകാലത്തുതന്നെ അദ്ദേഹം വളരെ ബഹുമാനിക്കപ്പെട്ടിരുന്ന ഒരു കവിയും നാടകകൃത്തുമായിരുന്നെങ്കിലും പത്തൊൻപതാം നൂറ്റാണ്ടിലാണ് അദ്ദേഹത്തിന്റെ പ്രശസ്തി ഇന്നത്തെ നിലയിലേക്ക് ഉയർന്നത്. റൊമാന്റിക്കുകൾ ഇദ്ദേഹത്തെ ഒരു അത്ഭുതപ്രതിഭയായിക്കണക്കാക്കിയിരുന്നു. വിക്റ്റോറിയൻസ് ആകട്ടെ ഷേക്പിയറെ ഒരു താരാരാധനയോടെ നോക്കിക്കണ്ടു. പരിഹാസപൂ‌ർ‌വം ബർനാഡ് ഷാ അതിനെ ‘ബാർഡൊലേറ്ററി’ എന്ന് വിളിക്കുകയും ചെയ്തു.
ആദ്യകാലം
thumb|സ്റ്റ്രാറ്റ്ഫോർഡ്-അപോൺ-ഏവോണിലെ ജോൺ ഷേക്സ്പിയറുടെ വീട് thumb|ഷേക്സ്പിയറിന്റെ കോട്ട് ഓഫ് ആർമ്സ് ഏപ്രിൽ 1564-ൽ സ്നിറ്റർഫീൽഡിലെ കയ്യുറനിർമ്മാതാവും ആൽഡർമാനുമായിരുന്ന ജോൺ ഷേക്സ്പിയറിന്റെയും മേരി ആർഡന്റെയും മകനായി ജനിച്ചു.. ഹെൻലീ സ്ട്രീറ്റിലെ കുടുംബ വീട്ടിലാണ് ജനിച്ചത് എന്നു കരുതപ്പെടുന്നു. പള്ളി രേഖ അനുസരിച്ച് ഏപ്രിൽ 26 1564-ഇനാണ് ഷേക്സ്പിയർ മാമ്മോദീസ മുങ്ങിയത്. അത് കൊണ്ട് സെ. ജോർജ്ജ് ദിനം കൂടിയായ 1564 ഏപ്രിൽ 23 നാണ് ഷേക്സ്പിയർ ജനിച്ചത് എന്നാണ്‌ വിശ്വസിച്ച് പോരുന്നു. ഇത് പതിനെട്ടാം നൂറ്റാണ്ടിലെ ഒരു പണ്ഡിതന്‌ സംഭവിച്ച പിഴവ് ആണെങ്കിലും ഈ ദിവസം തന്നെയാണ് ഷേക്സ്പിയർ മരിച്ചത് എന്നത് കൗതുകകരമായ ഒരു വസ്തുതമൂലം ആ തിയതി ആണ്‌ പ്രസിദ്ധമായത്. അദ്ദേഹം എട്ട് ഷേക്സ്പിയർ സഹോദരങ്ങളിൽ മൂന്നാമനും ജിവിച്ചിരുന്നവരിൽ ഏറ്റവും മുതിർന്നവനും ആയിരുന്നു.
അദ്ദേഹത്തിന്റെ ചെറുപ്പകാലത്തെക്കുറിച്ചുള്ള വിവരങ്ങൾ ഇന്ന് ലഭ്യമല്ലെങ്കിലും അദ്ദേഹം സ്ട്രാറ്റ്ഫോർഡിലെ കിങ് എഡ്വേർഡ് VI സ്കൂളിൽ ആണ് പഠിച്ചത് എന്നാണ് മിക്ക ജീവചരിത്രകാരന്മാരും അനുമാനിക്കുന്നത്. അന്ന് ഇംഗ്ലണ്ടിലെ സ്കൂളുകളിലെ പതിവനുസരിച്ച് ലത്തിൻ ഭാഷയിലും ക്ലാസിക്കൽ സാഹിത്യത്തിലും തീവ്രമായ പഠനം അദ്ദേഹത്തിന് ലഭിച്ചിട്ടുണ്ടാവാം. ഷേക്സ്പിയർ തന്റെ പതിനെട്ടാം വയസ്സിൽ ഇരുപത്തിയാറുകാരിയായ ആൻ ഹാതവേ എന്ന യുവതിയെ വിവാഹം കഴിച്ചു. വോർസെസ്റ്ററിലെ ആംഗ്ലിക്കൻ ഭദ്രാസനം ഈ വിവാഹത്തിന് 27 നവംബർ 1582 എന്ന തിയതിയിൽ സർട്ടിഫിക്കറ്റ് നൽകിയിട്ടുണ്ട്. വിവാഹത്തിന് ആറുമാസത്തിന് ശേഷം ആൻ തന്റെ ആദ്യ പുത്രിയായ സുസന്ന ഹാളിന് ജന്മം നൽകി. സൂസന്നയുടെ മാമോദീസ 26 മേയ് 1583-ആം തിയതിയിലാണ് നടത്തിയത്. രണ്ട് വർഷത്തിന് ശേഷം ഹാംനെറ്റ് എന്നും ജൂഡിത്ത് എന്നും പേരുള്ള രണ്ട് ഇരട്ടക്കുട്ടികൾ കൂടി ഷേക്സ്പിയറിന് ഉണ്ടായി. 1585 ഫെബ്രുവരി 2-നാണ് ഇവരുടെ മാമോദീസ നൽകിയത്. എന്നാൽ ഹാംനെറ്റ് തന്റെ 11-ആം വയസ്സിൽ എന്തോ കാരണത്താൽ മരിച്ചു പോവുകയും ഓഗസ്റ്റ് 11-ന് ശവമടക്കുകയും ചെയ്തു.
ഇരട്ടക്കുട്ടികളുടെ ജനനത്തിന് ശേഷം 1592 വരെയുള്ള ഷേക്സ്പിയറിന്റെ ജീവിതത്തെക്കുറിച്ച് ആധികാരിക രേഖകൾ കുറവാണ്. അതുകൊണ്ട് തന്നെ 1585 തൊട്ട് 1592 വരെയുള്ള കാലഘട്ടത്തെ പണ്ഡിതർ ‘നഷ്ടപ്പെട്ട വർഷങ്ങൾ' എന്ന് വിളിക്കുന്നു. ഈ കാലഘട്ടത്തെക്കുറിച്ച് അപ്പോക്രിഫൽ കഥകൾ ഉണ്ട്. ഷേക്സ്പിയറിന്റെ ആദ്യ ജീവചരിത്രകാരനായ നിക്കോളാസ് റോ ഷേക്സ്പിയർ മാൻ വേട്ട കാരണമുണ്ടായ ശിക്ഷയിൽ നിന്ന് രക്ഷപെടുവാൻ സ്ട്രാറ്റ്ഫോർഡിൽ നിന്ന് പലായനം ചെയ്തതായി പറയുന്നുണ്ട്. മറ്റൊരു കഥയനുസരിച്ച് ഷേക്സ്പിയർ ലണ്ടനിലെ നാടകസമിതി ഉടമകളുടെ കുതിരയെ മേയിക്കുന്ന ആളുമായിരുന്നു.
ജോൺ ഓബ്രിയുടെ ഷേക്സ്പിയർ ഒരു സ്കൂൾ അദ്ധ്യാപകൻ ആയിരുന്നു എന്നാണ് രേഖപ്പെടുത്തിയിരിക്കുന്നത്. ഇരുപതാം നൂറ്റാണ്ടിലെ ചില പണ്ഡിതരുടെ അഭിപ്രായത്തിൽ ലങ്കാഷയറിലെ ഭൂവുടമയായ അലെക്സാണ്ടർ ഹോഗ്റ്റൺ ഷേക്സ്പിയറിനെ സ്കൂൾ അദ്ധ്യാപകനായി നിയമിച്ചു. അദ്ദേഹത്തിന്റെ വില്പത്രത്തിൽ പ്രതിപാദിക്കുന്ന ‘വില്യം ഷേക്സ്ഷാഫ്റ്റ്’ ഷേക്സ്പിയർ തന്നെയാണ് എന്ന് ഇവർ വാദിക്കുന്നു. ഇത്തരം കേട്ടുകേഴ്വികളല്ലാതെ ആധികാരികമായ തെളിവുകൾ ഒന്നും തന്നെ ഈ കാലഘട്ടത്തേക്കുറിച്ച് ലഭ്യമല്ല.
പിൽക്കാലം
thumb|125px|left|സ്ട്രാറ്റ്ഫോർഡിലെ ഷേക്സ്പിയറിന്റെ സ്മാരകം 1606-1607 കാലഘട്ടത്തിന് ശേഷം ഷേക്സ്പിയർ വളരെക്കുറച്ച് നാടകങ്ങൾ മാത്രമേ എഴുതിയിട്ടുള്ളു. 1613-ലാണ് ഷേക്സ്പിയർ തന്റെ അവസാനത്തെ രണ്ട് നാടകങ്ങൾ എഴുതിയത്. അവയുടെ രചന അദ്ദേഹം വിരമിച്ച് സ്ട്രാറ്റ്ഫോർഡിൽ താമസിച്ചിരുന്നപ്പോഴായിരുന്നു. 1613 ശേഷം അദ്ദേഹത്തിന്റെതായി ഒരു നാടകങ്ങൾ ഒന്നും തന്നെ രേഖപ്പെടുത്തിയിട്ടില്ല. അദ്ദേഹത്തിന്റെ അവസാന മൂന്ന് നാടകങ്ങൾ ജോൺ ഫ്ലെറ്റ്ചർ എന്ന നാടകകൃത്തുമായി ചേർന്ന് എഴുതിയവയാണ് എന്ന് കരുതപ്പെടുന്നു.
റോവ് എന്ന ജീവചരിത്രകാരനാണ് ഷേക്സ്പിയർ തന്റെ മരണത്തിന് മുൻപ് വിരമിക്കുകയും സ്റ്റ്രാറ്റ്ഫോർഡിലേക്ക് താമസം മാറുകയും ചെയ്തു എന്ന് ആദ്യമായി എഴുതിയത്. എങ്കിലും ഷേക്സ്പിയർ ലണ്ടൻ ഇടക്കിടെ സന്ദർശിച്ചിരുന്നു. 1612 മൌണ്ട്ജോയ്‌യുടെ മകളുടെ വിവാഹവ്യവഹാരത്തിന് കോടതിയിൽ സാക്ഷിയായി ഷേക്സ്പിയർ എത്തിയിരുന്നു. 1613 മാർച്ചിൽ ബ്ലാക്ക്ഫ്രയേർസിൽ ഒരു ഗേറ്റ്‌ഹൌസ് വാങ്ങുകയും 1614 നവംബറിൽ അദ്ദേഹത്തിന്റെ മരുമകനായ ജോൺ ഹാളിനൊപ്പം ലണ്ടൻ സന്ദർശിക്കുകയും ചെയ്തിരുന്നു.
1616 ഏപ്രിൽ ഇരുപത്തിമൂന്നിനാണ് ഷേക്സ്പിയർ മരിക്കുന്നത്. അദ്ദേഹത്തിന്റെ രണ്ട് മക്കളിൽ സൂസന്ന ജോൺ ഹാളിനെയും, ജൂഡിത്ത് തോമസ് ക്യുയ്നീയെയും വിവാഹം കഴിച്ചു. ജൂഡിത്തിന്റെ വിവാ‍ഹം നടന്നത് ഷേക്സ്പിയർ മരിക്കുന്നതിന് രണ്ട് മാസം മുൻപായിരുന്നു. ഷേക്സ്പിയർ തന്റെ വില്പത്രത്തിൽ സൂസന്ന എന്ന മൂത്തമകൾക്ക് അവരുടെ ആദ്യമകന് നൽകും എന്ന വ്യവസ്ഥയിൽ തന്റെ വലിയ എസ്റ്റേറ്റിന്റെ ഏറിയപങ്കും നൽകി. എന്നാൽ സൂസന്നക്ക് എലിസബത്ത് എന്ന മകൾ ജനിക്കുകയും മക്കൾ ഇല്ലാതെ എലിസബത്ത് 1670-ൽ മരിക്കുകയും ചെയ്തു. ജൂഡിത്തിന് ഉണ്ടായ മൂന്ന് മക്കളും വിവാഹത്തിന് മുൻപ് മരിച്ചു പോയി. അങ്ങനെ ഷേക്സ്പിയറിന്റെ നേരിട്ടുള്ള വംശാവലി അവസാനിച്ചു. ഷേക്സ്പിയറിന്റെ വില്പത്രം ആൻ എന്ന തന്റെ ഭാര്യയെക്കുറിച്ച് വളരെക്കുറച്ച് മാത്രമേ പ്രതിപാദിക്കുന്നുള്ളു. എങ്കിലും അവർക്ക് ഷേക്സ്പിയറിന്റെ എസ്റ്റേറ്റിന്റെ മൂന്നിലൊന്നിന് നിയമാനുസൃതം അവകാശം ഉണ്ട്. വില്പത്രത്തിൽ ഷേക്സ്പിയർ തന്റെ രണ്ടാമത്തെ മികച്ച കട്ടിൽ തന്റെ ഭാര്യക്ക് അവകാശമായി നൽകിയിട്ടുണ്ട്. ചില പണ്ഡിതരുടെ അഭിപ്രായത്തിൽ ആനിനേ അധിക്ഷേപിക്കുവാനാണ് അങ്ങനെ ചെയ്തത്. എന്നാൽ ചിലർ പറയുന്നത് രണ്ടാമത്തെ മികച്ച കട്ടിൽ എന്നത് കല്യാണക്കട്ടിൽ ആണെന്നും അത് പ്രാധാന്യമേറിയതായതിനാലുമാണ് ഷേക്സ്പിയർ അങ്ങനെ ചെയ്തത് എന്നാണ്.
ഷേക്സ്പിയറിന്റെ ശവകൂടീരം സ്ഥിതി ചെയ്യുന്നത് സ്ട്രാറ്റ്ഫോർഡിലെ ഹോളി ട്രിനിറ്റി പള്ളിയിലെ ചാൻസലിൽ ആണ്‌. 1623 മുൻപായി ആ പള്ളിയുടെ കിഴക്കേ ഭിത്തിൽ അദ്ദേഹത്തിന്റെ അർദ്ധകായ പ്രതിമകൂടി ഉൾപ്പെട്ട ഒരു സ്മാരകം പണിതിരുന്നു. സ്മാരക ശിലയിൽ ഷേക്സ്പിയറിനേ നെസ്തോർ, സോക്രറ്റീസ്, വിർജിൽ തുടങ്ങിയവരുമായി താരതമ്യപ്പെടുത്തുന്നുണ്ട്. ശവകൂടിരത്തിലെ ശിലയിൽ അദ്ദേഹത്തിന്റെ അസ്ഥികൾ നീക്കം ചെയ്യുന്നതിനെതിരെ ഒരു ശാപവും കൊത്തിവച്ചിട്ടുണ്ട്.
കൃതികൾ
സാഹിത്യ ചരിത്രകാരന്മാർ ഷേക്സ്പിയറുടെ രചനാകാലയളവിനെ നാലു ഘട്ടമായി വിഭജിക്കുന്നു.ആദ്യ ഘട്ടമായ 1590 ൻറെ മധ്യം വരെ അദ്ദേഹം റോമൻ,ഇറ്റാലിയൻ മാതൃകകളിൽ നിന്നും ചരിത്ര നാടകങ്ങളിൽ നിന്നും പ്രചോദനമുൾക്കൊണ്ട് പ്രധാനമായും ശുഭാന്തനാടകങ്ങളാണ് എഴുതിയത്. രണ്ടാം ഘട്ടമായ 1595 മുതൽ 1599 വരെയുള്ള കാലയളവ് ആരംഭിക്കുന്നതും അവസാനിക്കുന്നതും രണ്ട് ദുരന്തനാടകങ്ങളോടെയാണ്.റോമിയോ ആൻറ് ജൂലിയറ്റും ജൂലിയസ് സീസറും. അദ്ദേഹത്തിൻറെ ഏറ്റവും പ്രശസ്തമെന്ന് കണക്കാക്കുന്ന ശുഭാന്ത-ചരിത്ര നാടകങ്ങളും രചിക്കപ്പെട്ടത് ഈ കാലഘട്ടത്തിലാണ്.1600 മുതൽ 1608 വരെയുള്ള കാലയളവിലാണ് ദുരന്ത നാടകങ്ങൾ രചിച്ചത്. ഈ സമയത്താണദ്ദേഹം ലോകോത്തരങ്ങളായ ദുരന്ത നാടകങ്ങളായ ഹാംലറ്റ്, ഒഥല്ലോ, കിങ്ങ് ലിയര്‍, മാക് ബത്ത്, ആൻറണി ആൻറ് ക്ലിയോപാട്ര, കൊറിയോലനസ് എന്നിവ എഴുതിയത്.1608 മുതൽ 1613 വരെ അവസാന കാലയളവിൽ അദ്ദേഹം ശുഭാന്ത - ദുരന്ത മിശ്രിതമായ കാൽപ്പനികങ്ങൾ (Romances)എന്ന് വിളിക്കുന്ന ലാജി കോമഡികൾ എഴുതി സിംബെലൈൻ, 3 വിൻറേഴ്സ് ടെയില്‍, ദ ടെംപസ്റ്റ് എന്നിവ ഇവയിൽ പ്രധാനമാണ്.
നാടകങ്ങൾ
ഷേക്സ്പിയറിന്റെ നാടകങ്ങൾ പാശ്ചാത്യസാഹിത്യത്തിലേയും ആംഗലേയ സാഹിത്യത്തിലേയും എക്കാലത്തേയും മികച്ച കൃതികളിൽ ചിലതായിയാണ് കണക്കാക്കപ്പെടുന്നത്.അദ്ദേഹത്തിന്റെ കൃതികൾ ദുരന്തം, ചരിത്രം, ഹാസ്യം, പ്രണയം എന്നിവയായി തരം തിരിക്കപ്പെട്ടിരിക്കുന്നു.
ഷേക്സ്പിയറിന്റെ രചനകളായി രേഖപ്പെടുത്തിയിട്ടുള്ളതിൽ ഏറ്റവും ആദ്യതെത് റിച്ചാർഡ് മൂന്നാമൻ എന്ന രചനയും ഹെന്റി നാലാമൻ എന്ന കൃതിയുടെ മൂന്ന് ഭാഗങ്ങളും ആണ്. ഷേക്സ്പിയറിന്റെ നാടകങ്ങളുടെ കാലഗണനം പ്രയാസമേറിയതാണെങ്കിലും കോമഡി ഓഫ് എറഴ്സ്, ദി റ്റേയ്മിങ് ഓഫ് ദി ഷ്രൂ, റ്റൈറ്റസ് അൻഡ്രിയോനിക്കസ്, ജെന്റിൽമെൻ ഓഫ് വെറോണ എന്നീ കൃതികൾ ഷേക്സ്പിയറിന്റെ ആദ്യ കൃതികളാണ് എന്ന് പഠനങ്ങൾ തെളിയിച്ചിരിക്കുന്നു.
വിവാദം
ജീവിച്ചിരുന്നകാലത്ത് ഏറെയൊന്നും അറിയപ്പെടാതിരുന്ന ഷേക്സ്പിയറുടെ പ്രശസ്തി അതിന്റെ പാരമ്യത്തിലെത്തിയത് 19ആം നൂറ്റാണ്ടിലാണ്. ആരാധനപൂർവ്വം വാഴ്ത്തപ്പെടുന്ന അവസ്ഥയെ വിശേഷിപ്പിക്കാൻ  Bardolatory അഥവാ ബാർഡാരാധന എന്ന പദം ഭാഷയ്ക്ക് സംഭാവന ചെയ്തത് ബർണാർഡ് ഷാ തന്നെയാണ്.പ്രശസ്തി കത്തി നിന്നിരുന്ന ആ കാലഘട്ടത്തിൽ തന്നെ വിവാദവും പൊട്ടി പുറപ്പെട്ടു. ഷേക്സ്പിയർ കൃതികളുടെ കർത്താവ് സ്ട്രാറ്റ്ഫോഡ് കാരനായ വില്യം അല്ലെന്നും ഉന്നതന്മാരായ മറ്റാരോ ആണെന്നും ആരോപിക്കപ്പെട്ടു. അനേകം ആളുകളുടെ പേരുകൾ അപരന്മാരായി ചിത്രീകരിക്കപ്പെട്ടു കഴിഞ്ഞിരിക്കുന്നും. വിവാദം ഇപ്പോഴും തുടർന്നു കൊണ്ടേയിരിക്കുകയാണ്.
അവലംബം
വർഗ്ഗം:ഇംഗ്ലീഷ് നാടകകൃത്തുക്കൾ വർഗ്ഗം:ഇംഗ്ലീഷ് കവികൾ വർഗ്ഗം:വില്യം ഷെയ്ക്സ്പിയർ
ഏറ്റുമാനൂർ സോമദാസൻ
മലയാളത്തിലെ ഒരു കവിയും, ഗാനരചയിതാവും, നോവലിസ്റ്റുമായിരുന്നു ഏറ്റുമാനൂർ സോമദാസൻ (ജീവിതകാലം: 16 മേയ് 1936 - 21 നവംബർ 2011). സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ഉൾപ്പെടെ ഒട്ടേറെ അവാർഡുകൾ ഇദ്ദേഹം നേടിയിട്ടുണ്ട്.
ജീവിതരേഖ
1936 മെയ് 16 ന് ഏറ്റുമാനൂരിലെ കുറുക്കൻ കുന്നേൽ തറവാട്ടിൽ ജനിച്ചു. എസ് മാധവൻ പിള്ള അദ്ദേഹത്തിൻറെ പിതാവും പാറുക്കുട്ടിയമ്മ മാതാവുമാണ്. 1959 മുതൽ 64 വരെ കമ്പിത്തപാൽ വകുപ്പിൽ ജോലി ചെയ്തു. 1966 മുതൽ ചെങ്ങന്നൂർ ക്രിസ്ത്യൻ കോളേജിലും തുടർന്ന് വിവിധ എൻ. എസ് .എസ് കോളേജുകളിലും മലയാള അധ്യാപകൻ ആയിരുന്നു. 91 ൽ പെരുന്ന എൻ.എസ്.എസ് കോളേജിൽ നിന്ന് വിരമിച്ചു. 1991 മുതൽ 2009 വരെ പെരുന്നയിൽ മലയാള വിദ്യാപീഠം എന്ന പോസ്റ്റ് ഗ്രാജുവേറ്റ് വിദ്യാഭ്യാസ സ്ഥാപനം നടത്തിയിരുന്നു. എം. സോമദാസൻ പിള്ള എന്ന ആദ്യകാല നാമം മാറ്റി പിന്നീട് ഏറ്റുമാനൂർ സോമദാസൻ എന്ന പേര് സ്വീകരിക്കുകയായിരുന്നു. ശ്രദ്ധേയമായ നിരവധി കവിതകളും സിനിമാഗാനങ്ങളും അദ്ദേഹം എഴുതിയിട്ടുണ്ട്. 1958ൽ പി.ആർ ചന്ദ്രന്റെ 'പുകയുന്ന തീമലകൾ' എന്ന നാടകത്തിനാണ് ആദ്യം ഗാനങ്ങൾ എഴുതിയത്. ചങ്ങനാശ്ശേരി ഗീഥ, തരംഗം, പെരുമ്പാവൂർ നാടകശാല തുടങ്ങിയ നാടക സമിതികൾക്കുവേണ്ടിയും ഗാനങ്ങൾ എഴുതി. 1967 ൽ അടൂർ ഗോപാലകൃഷ്ണന്റെ 'കാമുകി' എന്ന ചിത്രത്തിനു വേണ്ടി നാലു ഗാനങ്ങൾ എഴുതി. 'ശിവൻശശി' എന്ന പേരിൽ വി.കെ.എസ്സുമൊത്ത് ചിത്രത്തിനുവേണ്ടി ചിട്ടപ്പെടുത്തിയ ഗാനങ്ങൾ ചിത്രം റിലീസ് ആകാതിരുന്നതിനെതുടർന്ന് 'തീരങ്ങൾ' എന്ന എന്ന ചിത്രത്തിൽ ഉൾപ്പെടുത്തി. അക്കൽദാമ ആണ് ആദ്യം പുറത്തു വന്ന ചിത്രം. പിന്നീട് മകം പിറന്ന മങ്ക, കാന്തവലയം എന്നീ ചിത്രങ്ങൾക്കും സോമശേഖരൻ പാട്ടുകൾ എഴുതി.
എ. തുളസീബായി അമ്മയാണ് ഭാര്യ. മക്കൾ: എസ്. കവിത, ഡോ. എസ്. പ്രതിഭ.
അവലംബം
വർഗ്ഗം:1936-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:മേയ് 16-ന് ജനിച്ചവർ വർഗ്ഗം:നവംബർ 21-ന് മരിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മലയാളകവികൾ വർഗ്ഗം:ചലച്ചിത്ര ഗാനരചയിതാക്കൾ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഉള്ളൂർ അവാർഡ് ലഭിച്ചവർ
ആളിയാർ ജലസംഭരണി
ദക്ഷിണേന്ത്യയിലെ തമിഴ്‌നാട്ടിലെ കോയമ്പത്തൂർ ജില്ലയിലെ പൊള്ളാച്ചി പട്ടണത്തിനടുത്തുള്ള ആളിയാർ ഗ്രാമത്തിൽ സ്ഥിതിചെയ്യുന്ന 6.48 കിലോമീറ്റർ 2 (2.5 ചതുരശ്ര മൈൽ) വിസ്തീർണ്ണം ഉള്ള ജലസംഭരണിയാണ് ആളിയാർ ജലസംഭരണി. പശ്ചിമഘട്ടത്തിലെ ആനമല മലനിരകളിലെ വാൽപാറൈയുടെ താഴ്‌വരയിലാണ് അണക്കെട്ട് സ്ഥിതി ചെയ്യുന്നത്.
കോയമ്പത്തൂരിൽ നിന്ന് 65 കിലോമീറ്റർ (40 മൈൽ) അകലെയാണ് ജലസംഭരണി സ്ഥിതിചെയ്യുന്നത്. ഉദ്യാനം, പൂന്തോട്ടം, അക്വേറിയം, പ്ലേ ഏരിയ, തമിഴ്‌നാട് ഫിഷറീസ് കോർപ്പറേഷൻ പരിപാലിക്കുന്ന മിനി തീം പാർക്ക് എന്നിവയുൾപ്പെടെ സന്ദർശകർക്ക് ആസ്വദിക്കാനായി സജ്ജീകരിച്ചിരിക്കുന്നു. റിസർവോയറിന്റെ മുക്കാൽ ഭാഗവും പർവതങ്ങളാൽ ചുറ്റപ്പെട്ടതാണ്. ഈ കാഴ്ച കാണാൻ ബോട്ടിംഗും ലഭ്യമാണ്.
ചരിത്രം
പ്രധാനമായും ജലസേചന ആവശ്യങ്ങൾക്കായി ആളിയാർ നദിക്ക് കുറുകെ 1959-1969 കാലഘട്ടത്തിലാണ് അലിയർ ഡാം നിർമ്മിച്ചത്. 1962 ഒക്ടോബർ 2 ന് (ഗാന്ധി ജയന്തി ദിനം) അലിയാർ ഡാം ഉദ്ഘാടനം ചെയ്തു. അന്നത്തെ പ്രധാനമന്ത്രി പണ്ഡിറ്റ് ജവഹർലാൽ നെഹ്‌റു, സംസ്ഥാന മുഖ്യമന്ത്രി കെ. കാമരാജ് എന്നിവർ അദ്ധ്യക്ഷത വഹിച്ചു. ജലവൈദ്യുതി ഉൽപാദിപ്പിക്കുന്നതിനായി 2002 സെപ്റ്റംബറിൽ പദ്ധതി ആരംഭിച്ചു.
ജലം പങ്കിടൽ
പറമ്പിക്കുളം - ആളിയാർ പദ്ധതി എന്നപ്പേരിൽ കേരളവും തമിഴ് നാടുമായി ഒരു ജലം പങ്കിടൽ കരാർ ഈ അണക്കെട്ടുമായി നിലവിലുണ്ട്.
ഹൈഡ്രോഗ്രാഫി
ആളിയാർ തടാകത്തിന് അപ്പർ ആളിയാർ റിസർവോയറിൽ നിന്നും നവമാലിയിലെ ജലവൈദ്യുത നിലയത്തിലൂടെയും പറമ്പിക്കുളം റിസർവോയറിലൂടെയും ഒരു അതിർത്തി കനാലിലൂടെയും വെള്ളം ലഭിക്കുന്നു. പറമ്പികുളം ആളിയാർ പദ്ധതിയുടെ (പിഎപി) ഭാഗമായി നിർമ്മിച്ച അലിയാർ ഡാം ഒരു വലിയ ജലസംഭരണി നിലനിർത്തുന്നു. അണക്കെട്ടിന്റെ നീളം ഏകദേശം 2 കിലോമീറ്റർ (1.2 മൈൽ) ആണ്.
അവലംബം
വർഗ്ഗം:തമിഴ്നാട്ടിലെ അണക്കെട്ടുകൾ വർഗ്ഗം:തമിഴ്‌നാട്ടിലെ ജലസംഭരണികൾ
916 (ചലച്ചിത്രം)
എം. മോഹനൻ രചനയും സംവിധാനവും നിർവ്വഹിച്ച് ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് 916 അഥവാ നയൻ വൺ സിക്സ്. ആസിഫ് അലി, മുകേഷ്, അനൂപ് മേനോൻ, മീര വാസുദേവൻ, ലക്ഷ്മി ഗോപാലസ്വാമി, മോണിക്ക, മാളവിക എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ആദിത് ഐശ്വര്യ സ്നേഹ ഫിലിംസിന്റെ ബാനറിൽ കെ.വി. വിജയകുമാർ പാലക്കുന്നാണ് ഈ ചിത്രം നിർമ്മിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം. മോഹനൻ സംവിധാനം ചെയ്ത ചലച്ചിത്രങ്ങൾ
റൂട്ടിംഗ് പ്രോട്ടോകോൾ
ഒരു റൂട്ടിംഗ് പ്രോട്ടോക്കോൾ, എങ്ങനെ റൂട്ടറുകൾ പരസ്പരം ആശയവിനിമയം ചെയ്യുന്നുവെന്നത് വ്യക്തമാക്കുന്നു, ഒരു കമ്പ്യൂട്ടർ നെറ്റ്വർക്കിലെ ഏതെങ്കിലും രണ്ട് നോഡുകളുടെ ഇടയിലുള്ള റൂട്ടുകൾ തിരഞ്ഞെടുക്കുന്നതിന് അവരെ പ്രാപ്തമാക്കുന്ന വിവരങ്ങൾ വിതരണം ചെയ്യുന്നു. റൂട്ടിംഗ് അൽഗോരിതങ്ങൾ റൂട്ട് നിർദ്ദിഷ്ട തിരഞ്ഞെടുക്കലിനെ നിർണ്ണയിക്കുന്നു. ഓരോ റൗട്ടറുമായും നേരിട്ട് അറ്റാച്ച് ചെയ്ത നെറ്റ്വർക്കുകളെക്കുറിച്ച് മാത്രം ഒരു മുൻകൂർ അറിവ് ഉണ്ട്. ഒരു റൗട്ടിംഗ് പ്രോട്ടോകോൾ ഈ വിവരങ്ങൾ ഉടൻ അയൽവാസികൾക്കിടയിൽ ആദ്യം പങ്കിടും, തുടർന്ന് നെറ്റ്വർക്കിലും. ഈ വഴി, റൂട്ടറുകൾ നെറ്റ്വർക്കിന്റെ ടോപ്പോളജി അറിവ് നേടുന്നു.
പല തരത്തിലുള്ള റൂട്ടുചെയ്യൽ പ്രോട്ടോക്കോളുകൾ നിലവിലുണ്ട്, ഐപി നെറ്റ്വർക്കുകളിൽ മൂന്നു പ്രധാന ക്ലാസുകൾ വ്യാപകമായി ഉപയോഗിക്കുന്നു: പുറമെയുള്ള ഗേറ്റ്വേ പ്രോട്ടോക്കോളുകൾ കാലഹരണപ്പെട്ട റൂട്ടിംഗ് പ്രോട്ടോക്കോൾ ആയിട്ടുള്ള ഗേറ്റ് വേ പ്രോട്ടോക്കോൾ (ഇജിപി) ഉപയോഗിച്ച് ആശയക്കുഴപ്പത്തിലാക്കരുത്. പല റൂട്ടുചെയ്യൽ പ്രോട്ടോക്കോളുകളും ആർ.എഫ്.സി എന്ന പേരിൽ രേഖപ്പെടുത്തുന്നു
നെറ്റ്വർക്ക് ലെയറിന്റെ (Layer 3) ഒരു പ്രത്യേക സബ്ലൈററിൽ റെയിഡിങ് പ്രോട്ടോക്കോളുകളെ വേർതിരിക്കുന്നതിനുള്ള ഓപ്പൺ സിസ്റ്റം ഇന്റർകണക്ഷൻ (OSI) നെറ്റ്വർക്കിങ് മാതൃകയുടെ ചില പതിപ്പുകൾ.
റൂട്ടുചെയ്യൽ പ്രോട്ടോക്കോളുകളിൽ പ്രത്യേകമായുള്ള സ്വഭാവം, അവർ റൂട്ടുചെയ്യൽ ലൂപ്പിനെ ഒഴിവാക്കുന്ന രീതി, ഇഷ്ടമുള്ള മാർഗ്ഗങ്ങൾ തിരഞ്ഞെടുക്കുന്ന രീതി, ഹോപ്പ് ചെലവുകളെ കുറിച്ചുള്ള വിവരങ്ങൾ, റൂട്ടിംഗ് രീതികൾ, അവരുടെ സ്കേലബിളിറ്റി, മറ്റ് ഘടകങ്ങൾ എന്നിവയെ കുറിച്ചുള്ള വിവരങ്ങൾ ഉപയോഗിക്കുക.
OSI ലെയറിന്റെ പേര്
OSI റൂട്ടിംഗ് ചട്ടക്കൂടനുസരിച്ച്, റൂട്ട് പ്രോട്ടോകോളുകൾ അവരുടെ ട്രാൻസ്പോർട്ട് മെക്കാനിസം പരിഗണിക്കാതെ നെറ്റ്വർക്ക് ലേയറിനായുള്ള ലേയർ മാനേജ്മെന്റ് പ്രോട്ടോക്കോളുകളാണ്:
References
വർഗ്ഗം:നെറ്റ്‌വർക്ക് പ്രോട്ടോക്കോളുകൾ
സനത് ജയസൂര്യ
സനത് ടെറൻ ജയസൂര്യ ഒരു ശ്രീലങ്കൻ ക്രിക്കറ്റ് കളിക്കാരനാണ്‌. ഏകദിന ക്രിക്കറ്റിൽ 12000 റൺ‌സും 300 വിക്കറ്റും നേടിയ ഏക കളിക്കാരനാണ്‌ ഇദ്ദേഹം. ശ്രീലങ്കൻ ക്രിക്കറ്റ് ടീമിന്റെ ഈ മുൻ നായകൻ ആദ്യ ഓവറുകളിലെ ആക്രമണ ബാറ്റിങ്ങ് ശൈലിയുടെ ഉപജ്ഞാതാക്കളിൽ ഒരാളായി കരുതപ്പെടുന്നു. (ജയസൂര്യ കലുവിതരണ സഖ്യം കാണുക)
ജീവിതം
ഡൺ‌സ്റ്റൺ-ബ്രീഡാ ജയസൂര്യ ദമ്പതികളുടെ മകനായി 1969 ജൂൺ 30-നു മടാറയിൽ ജനിച്ചു. സെയിന്റ് സെര്‌വേഷ്യസ് കോളേജിൽ വിദ്യാഭ്യാസം പൂർത്തിയാക്കിയ ഇദ്ദേഹത്തിന്റെ കഴിവുകളെ പരിപോഷിപ്പിച്ചത് അന്നു പ്രിൻസിപ്പലായിരുന്ന ജി. ഗളപതിയും കോച്ചായിരുന്ന ലിയോണൽ വാഗസിംഗെയുമായിരുന്നു.2010 മുതൽ ലങ്കൻ പാർലമെന്റിൽ അംഗമാണ്. ചന്ദാന ജയസൂര്യ ജ്യേഷ്ഠ സഹോദരനാണ്‌. സാന്ദ്ര ജയസൂര്യയാണു ഭാര്യ. മൂന്നു മക്കളുണ്ട്. ആദ്യ ഭാര്യയായിരുന്ന സുമുദു കരുണനായകെയിൽ നിന്നും 1999 - ൽ വിവാഹമോചനം നേടി.
സ്ഥിതിവിവരകണക്കുകൾ
center|thumb|250px|Sanath Jayasuriya's career performance graph.
ടെസ്റ്റ് സെഞ്ചുറികൾ
ജയസൂര്യ നേടിയ ടെസ്റ്റ് സെഞ്ചുറികളുടെ പട്ടിക ചുവടെ കൊടുക്കുന്നു
ഏകദിന സെഞ്ചുറികൾ
ജയസൂര്യ നേടിയ ടെസ്റ്റ് സെഞ്ചുറികളുടെ പട്ടിക ചുവടെ കൊടുക്കുന്നു
അവലംബം
വർഗ്ഗം:1969-ൽ ജനിച്ചവർ
വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
രാവണപ്രഭു
രഞ്ജിത്തിന്റെ സംവിധാനത്തിൽ മോഹൻലാൽ, സിദ്ദിഖ്,ഇന്നസെന്റ്, നെപ്പോളിയൻ,വസുന്ധര ദാസ് എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പുറത്തിറങ്ങിയ ഒരു മലയാളചലച്ചിത്രമാണ് രാവണപ്രഭു. 1993-ൽ പുറത്തിറങ്ങിയ ദേവാസുരം എന്ന ചലച്ചിത്രത്തിന്റെ രണ്ടാം ഭാഗമാണ് രാവണപ്രഭു. ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂർ നിർമ്മാണം ചെയ്ത ഈ ചിത്രം സ്വർഗ്ഗചിത്ര വിതരണം ചെയ്തിരിക്കുന്നു. രഞ്ജിത്ത് തന്നെയാണ് ചിത്രത്തിന്റെ രചനയും നിർവ്വഹിച്ചിരിക്കുന്നത്.
സംഗ്രഹം
മംഗലശ്ശേരി നീലകണ്ഠൻ മുണ്ടയ്ക്കൽ ശേഖരന്റെ വലതുകൈ വെട്ടുന്ന 'ദേവാസുര'ത്തിലെ അവസാന രംഗത്തോടെയാണ് ചിത്രം ആരംഭിക്കുന്നത്.
മംഗലശ്ശേരി 'നീലൻ' നീലകണ്ഠന്റെ മകൻ കാർത്തികേയൻ 'കാർത്തി' പണം സമ്പാദിക്കാൻ ശ്രമിക്കുന്നു, അത് ആത്യന്തികമായി അവനെ ഒരു മദ്യവ്യവസായിയാക്കി മാറ്റുന്നു - ഇപ്പോൾ നീലകണ്ഠൻ - കാലക്രമേണ - ബാധ്യതകൾ സ്വന്തമാക്കി, സാമ്പത്തികമായി ബുദ്ധിമുട്ടുന്നു. നീലനും കാർത്തിയും തമ്മിലുള്ള ബന്ധം ദുർബലമാകുന്നു, കാരണം നീലൻ തന്റെ മകന്റെ പണം സമ്പാദിക്കുന്ന രീതികളെ അംഗീകരിക്കുന്നില്ല.
പതിറ്റാണ്ടുകൾക്ക് മുമ്പ് നീലകണ്ഠന്റെയും ഭാനുമതിയുടെയും വിവാഹദിനത്തിൽ നീലകണ്ഠന്റെ സുഹൃത്തുക്കളിലൊരാളായ കുഞ്ഞനന്തനെ കൊലപ്പെടുത്തിയതിന് ജയിലിൽ കിടന്നതിന്റെ സ്മരണകൾ ഇന്ന് സ്ഥാപിത വ്യവസായിയും മൾട്ടി സ്പെഷ്യാലിറ്റി ആശുപത്രി ഉടമയുമായ മുണ്ടയ്ക്കൽ ശേഖരൻ നമ്പ്യാർ ഓർക്കുന്നു. വർഷങ്ങൾക്ക് മുമ്പ് ശേഖരന്റെ വലംകൈ മുറിച്ചതിന് നീലനെതിരെ പ്രതികാരം ചെയ്യുന്നു. നീലകണ്ഠന്റെ സഹായികളിലൊരാളായ ഹൈദ്രോസിന്റെ മകൾ സുഹറയുടെ പഠനച്ചെലവിനായി ബാങ്കിൽ പണയപ്പെടുത്തി സൂക്ഷിച്ചിരുന്ന വീട് ജപ്തി ചെയ്‌തതിന്റെ പേരിൽ കടക്കെണിയിലായ ബാങ്ക് ചെയർമാൻ സ്ഥാനം ഏറ്റെടുത്ത് മംഗലശ്ശേരി കുടുംബത്തിന്റെ മനോവീര്യം തകർക്കാൻ ശേഖരൻ തീരുമാനിക്കുന്നു.
ഭാനുമതി ശേഖരൻ ആശുപത്രിയിൽ ചികിത്സ തേടുന്നു. ശേഖരന്റെ മകൾ ഡോ. ജാനകി അവൾക്ക് ആവശ്യമായ ചികിത്സ വാഗ്ദാനം ചെയ്തിട്ടും, ശേഖരൻ അവളുടെ ചികിത്സ നിഷേധിക്കുകയും അവളുടെ സഹായികളോട് ആശുപത്രി വിടാൻ ആവശ്യപ്പെടുകയും ചെയ്തു, എന്നാൽ നീലൻ കൃത്യസമയത്ത് എത്തി ശേഖരനെ ശക്തമായി ശകാരിച്ചു. നീലൻ മറ്റെവിടെയെങ്കിലും അവളുടെ ചികിത്സ കണ്ടെത്താൻ ശ്രമിക്കുന്നു, പക്ഷേ ഭാനുമതി ഉറക്കത്തിൽ മരിച്ചു. അവൻ തകർന്നിരിക്കുന്നു. കാർത്തികേയൻ അവളുടെ ചിതയ്ക്ക് തീയിടാൻ കൃത്യസമയത്ത് എത്താൻ കഴിയുന്നില്ല - നീലൻ ഭാനുമതിയുടെ ശവസംസ്കാര ചടങ്ങുകൾ ചെയ്യുന്നു - അവൻ ഇപ്പോൾ ശേഖരനോട് പ്രതികാരം ചെയ്യാൻ ഒരുങ്ങുകയാണ്. തന്റെ പ്രതികാരമായി ആശുപത്രി നശിപ്പിച്ചു.
നീലന് തന്റെ വീട് നഷ്ടപ്പെടുന്നു - ശേഖരനും അദ്ദേഹത്തിന്റെ അനന്തരവൻ രാജേന്ദ്രനും ബാങ്ക് ഡയറക്ടർ ബോർഡും ചേർന്ന് മംഗലശ്ശേരി ഹൗസ് അറ്റാച്ച് ചെയ്യാൻ തീരുമാനിച്ചതിനാൽ - കാർത്തികേയൻ തന്റെ തറവാട്ടുവീട് വീണ്ടെടുക്കാനുള്ള ശ്രമത്തിൽ മുഴുകുന്നു, അവിടെ ഭാനുമതിയെ സംസ്‌കരിക്കുകയും അവളുടെ നിത്യചിഹ്നം നിലകൊള്ളുകയും ചെയ്യുന്നു. മംഗലശ്ശേരി മണ്ണ്. സംസ്ഥാന ആഭ്യന്തര മന്ത്രിയും എംഎൽഎയുമായ ശിവദാസന്റെ (കുഞ്ഞനന്തന്റെ മകനും കാർത്തികേയന്റെ ബാല്യകാല സുഹൃത്തും) സഹായത്തോടെ നിയമപരമായി വീട് ലേലത്തിൽ വാങ്ങാൻ ശ്രമിക്കുന്നു, എന്നാൽ ശേഖരനും അദ്ദേഹത്തിന്റെ കൗശലക്കാരനായ അനന്തരവൻ മുണ്ടയ്ക്കൽ രാജേന്ദ്രനും രാജേന്ദ്രന്റെ ദുഷ്ട സുഹൃത്ത് മണിയമ്പ്ര പുരുഷോത്തമനും ചേർന്ന് അത് തിരികെ സ്വന്തമാക്കി. ഒരു വ്യാജമായി മറച്ച ടെൻഡർ. അവസാന ആശ്രയമെന്ന നിലയിൽ, ശേഖരനെ ബ്ലാക്ക്‌മെയിൽ ചെയ്യാനുള്ള ശ്രമത്തിൽ കാർത്തികേയൻ ജാനകിയെ തട്ടിക്കൊണ്ടുപോയി, അവളെ തന്റെ സുഹൃത്തായ ശക്തിവേൽ ഗൗണ്ടറിന്റെ പൊള്ളാച്ചിയിലെ വീട്ടിൽ പാർപ്പിക്കുന്നു, അവിടെ ഗൗണ്ടർ കുടുംബം അവളെ സ്വന്തം മകളെപ്പോലെ പരിപാലിക്കുന്നു. ഈ സമയത്താണ് കാർത്തികേയനും ജാനകിയും തമ്മിൽ പ്രണയത്തിലാകുന്നത്.
രാജേന്ദ്രനും ജാനകിയുടെ പ്രതിശ്രുതവരനായ ശ്രീനിവാസൻ നമ്പ്യാർ ഐപിഎസും അറിയാതെ ശേഖരൻ ഒത്തുതീർപ്പുണ്ടാക്കിയപ്പോൾ കാർത്തികേയന് മംഗലശ്ശേരി വീട് തിരികെ ലഭിക്കുന്നു. ജാനകി പിന്നീട് പുറത്തിറങ്ങി. കാർത്തികേയന്റെ കസ്റ്റഡിയിലായിരിക്കെ ജാനകിയും ശ്രീനിവാസനും തമ്മിൽ അവളുടെ ശുദ്ധിയെക്കുറിച്ച് തർക്കിക്കുകയും കാർത്തികേയനോടുള്ള ഇഷ്ടം കാരണം അയാൾക്കെതിരെ പോലീസിൽ രേഖാമൂലം മൊഴി നൽകാതിരിക്കുകയും ചെയ്തതിനെത്തുടർന്ന് നിശ്ചയിച്ചിരുന്ന വിവാഹം ജാനകി റദ്ദാക്കി.
കാർത്തികേയനെ കൊല്ലാൻ രാജേന്ദ്രൻ അവസാന ശ്രമം നടത്തുന്നു, പകരം നീലകണ്ഠനെ തീകൊളുത്തി കൊല്ലുന്നു. ഒരു തികഞ്ഞ കത്തി എറിഞ്ഞതിന് ശേഷം രാജേന്ദ്രൻ നീലനാൽ കൊല്ലപ്പെടുന്നു, അത് രാജേന്ദ്രനെ ശിരഛേദം ചെയ്യുന്നു. പിതാവിന്റെ കൊലപാതകത്തിൽ കുപിതനായ കാർത്തികേയൻ, ശേഖരനെ ചുട്ടുകൊല്ലാൻ പോകുന്നു. എന്നാൽ ഒരു വൃദ്ധ വാര്യർ അവനെ തടഞ്ഞു നിർത്തി തിരികെ കൊണ്ടുവരുന്നു. ശേഖരൻ തന്റെ തെറ്റുകൾ മനസ്സിലാക്കുന്നു, അതുപോലെ തന്നെ ദയയുള്ള വാര്യരുടെ സ്വാധീനം നീലനിലും കാർത്തികേയനിലും ഉണ്ട് (വാര്യരുടെ ഇടപെടൽ പതിറ്റാണ്ടുകൾക്ക് മുമ്പ് ശേഖരനെ കൊല്ലുന്നതിൽ നിന്ന് നീലകണ്ഠനെ തടഞ്ഞു: ദേവാസുരത്തിൽ).
അവസാനം ഭാനുമതിയുടെയും നീലകണ്ഠന്റെയും നിത്യകലശം കാണിക്കുന്നു; കാർത്തികേയൻ മംഗലശ്ശേരി വീടിന്റെ തലവനാകുകയും ശ്രീനിവാസൻ ഐപിഎസ് ജാനകിയെ തിരികെ നൽകുകയും ചെയ്തു, അങ്ങനെ വരാനിരിക്കുന്ന ദമ്പതികളുമായി സന്തോഷകരമായ ഒരു കുറിപ്പിൽ വേർപിരിയുന്നു. എല്ലാവരുടെയും ആശീർവാദത്തോടെ കാർത്തികേയനും ജാനകിയും വിവാഹിതരായി.
സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് സുരേഷ് പീറ്റേഴ്സ് ആണ്. പശ്ചാത്തലസംഗീതം ചെയ്തിരിക്കുന്നത് രാജാമണി.
ഡാൺഡിയ രാസ്
ഗുജറാത്തിലേയും രാജസ്ഥാനിലേയും പരമ്പരാഗത നാടോടി നൃത്തരൂപമാണ് രാസ് അഥവാ ഡാൺഡിയ രാസ്. ഹോളിയുമായും രാസലീലയുമായും ഇത് ബന്ധപ്പെട്ടിരിക്കുന്നു. ദുർഗാദേവി മഹിഷാസുരനെ വധിക്കുന്നതിനെയാണ് ഡാൺഡിയ രാസ് നൃത്തം പ്രതീകവൽക്കരിക്കുന്നത്.
ഉത്ഭവം
"രാസ്" എന്ന വാക്ക് "രാസ" എന്ന സംസ്കൃത പദത്തിൽ നിന്നാണ് ഉത്ഭവിച്ചത്. ശ്രീകൃഷ്ണന്റെ "രാസലീല" അവതരണവുമായും ഇതിന് ബന്ധമുണ്ട്.
അവതരണം
ഡാൺഡിയ രാസ് അവതരിപ്പിക്കുന്ന സ്ത്രീകൾ പരമ്പരാഗത വസ്ത്രങ്ങളാണ് ധരിക്കുന്നത്. വസ്ത്രങ്ങളിൽ കണ്ണാടിയും ആഭരണങ്ങളും കൊണ്ട് അലങ്കരിക്കുന്നു. പുരുഷന്മാർ പ്രത്യേക തലപ്പാവ് ധരിക്കുന്നു. നൃത്തം ചെയ്യുന്നവർ കാലുകളും കൈകളും ഡ്രം സ്പന്ദനങ്ങൾക്ക് അനുസരിച്ച് ചലിപ്പിക്കുന്നു. ഡോലക്, തബല തുടങ്ങിയ വാദ്യങ്ങളും അകമ്പടിയായി ഉപയോഗിക്കുന്നു. യഥാർത്ഥ നൃത്തം വളരെ സങ്കീർണ്ണവും വേഗതയേറിയതുമാണ്.
അവലംബം
വർഗ്ഗം:ഇന്ത്യയിലെ നൃത്തങ്ങൾ
തുന്നൽ
സൂചിയും നൂലും ഉപയോഗിച്ച് രണ്ടുവസ്തുക്കൾ തമ്മിൽ യോജിപ്പിക്കുന്ന കരകൗശലമാണ് തുന്നൽ അഥവാ തയ്യൽ. ചരിത്രാധീതകാലത്തുള്ള ഏറ്റവും പഴയ വസ്ത്രകലയണ് തുന്നൽ. നൂലു നൂല്പും തുണിനെയ്തും കണ്ടു പിടിയ്കുന്നതിനു മുൻപു് ശിലായുഗത്തിലെ മനുഷ്യർ പ്രകൃതിയിൽ നിന്നും ലഭിച്ചിരുന്ന നാരുകളും രോമങ്ങളും നൂലിനുപകരമുപയോഗിച്ച് എല്ലും ആനക്കൊമ്പും കൊണ്ട് തുന്നിയതായി ചരിത്ര രേഖകൾ പറയുന്നു. മെത്ത, മെത്തയുറ,തലയിണയുറ, ജാലകവിരി, തലയിണ, കമ്പിളി വസ്ത്രങ്ങൾ, പുസ്തക നിർമ്മാണം തുടങ്ങിയ കരകൗശല വ്യവസായം തുന്നലുമായി ബന്ധപ്പെട്ടിരിക്കുന്നു.
ആയിരക്കണക്കിന് വർഷങ്ങളോളം തുന്നൽ കൈകൊണ്ടാണ് ചെയ്തിരുന്നത്. 19-ആം നൂറ്റാണ്ടിൽ തുന്നൽ യന്ത്രത്തിന്റെ കണ്ടുപിടിത്തവും ഇരുപതാം നൂറ്റാണ്ടിലെ കമ്പ്യൂട്ടർ വൽക്കരണവും വഴി മൊത്തവ്യവസായം ഉടലെടുത്തു. എന്നിരുന്നാലും പാരമ്പര്യ വസ്ത്രങ്ങളും മറ്റും ഇപ്പോഴും കൈകൊണ്ടു തന്നെയാണ് തുന്നുന്നത്.
പുറത്തേക്കുള്ളകണ്ണികൾ
വർഗ്ഗം:തൊഴിലുകൾ വർഗ്ഗം:കരകൗശലം
ഗീത ബാലി
ബോളിവുഡ് ചലച്ചിത്ര രംഗത്തെ ഒരു നടിയായിരുന്നു ഗീത ബാലി (1930 - ജനുവരി 21, 1965)
ആദ്യ ജീവിതം
ഒരു സിഖ് കുടുംബത്തിലാണ് ഗീത ബാലി ജനിച്ചത്. ഇന്ത്യയുടെ വിഭജനത്തിനു ശേഷം ഇവർ മുംബൈയിലേക്ക് മാറുകയും ചെയ്തു. പിന്നീട് ബാലിക്ക് ചലച്ചിതങ്ങളിൽ അവസരം ലഭിക്കുകയും ചെയ്തു.
അഭിനയജീവിതം
1950 കളിലാണ് ഗീത ഒരു ശ്രദ്ധേയയായ നായികയായത്. ആദ്യ കാലത്ത് രാജ് കപൂർ, പൃഥ്വിരാജ് കപൂർ എന്നിവരുടെ ഒപ്പം അഭിനയിച്ചു. വിവാഹത്തിനു ശേഷവും ഗീത അഭിനയ രംഗത്ത് തുടർന്നു.
സ്വകാര്യ ജീവിതം
1955 ൽ ഗീത നടനായിരുന്ന ഷമ്മി കപൂറിനെ വിവാഹം കഴിച്ചു. ആ സമയത്ത് ഷമ്മി കപൂർ ഒരു നടൻ പദവിയിൽ എത്തിയിരുന്നില്ല. ഇവർക്ക് രണ്ട് മക്കളുണ്ട്.
മരണം
ഗീത രോഗബാധിയാവും പിന്നീട് ജനുവരു 21, 1965 ന് മരണപ്പെടുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:1930-ൽ ജനിച്ചവർ വർഗ്ഗം:1965-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനുവരി 21-ന് മരിച്ചവർ വർഗ്ഗം:ഹിന്ദി ചലച്ചിത്രനടിമാർ
മഹീന്ദ്ര & മഹീന്ദ്ര ലിമിറ്റഡ്
271x271px|right|മഹീന്ദ്ര സി ജെ 340 വാഹന നിർമ്മാണം ,കാർഷികോപകരണങ്ങളുടെ നിർമ്മാണം, വ്യാപാരം, ലോജിസ്റ്റിക്സ്, വിവരസാങ്കേതിക വിദ്യ, ധനകാര്യ സേവനങ്ങൾ എന്നീ രംഗങ്ങളിലെ അതികായന്മാരായി അറിയപ്പെടുന്ന മഹീന്ദ്ര ഗ്രൂപ്പിന്റെ ഒരു അനുബന്ധ സ്ഥാപനമാണ്‌ മഹീന്ദ്ര & മഹീന്ദ്ര ലിമിറ്റഡ് (ബി.എസ്.ഇ:500520, എൻ.എസ്.ഇ:MNM). സ്‌പോർട്ട്സ് യൂറ്റിലിറ്റി വാഹനനിർമ്മാതാക്കാളിൽ ഇന്ത്യയിൽ ഒന്നാമതു നിൽക്കുന്ന സ്ഥാപനമാണ്‌ മഹീന്ദ്ര & മഹീന്ദ്ര ലിമിറ്റഡ്. 1945 ൽ ലുധിയാനയിൽ മഹീന്ദ്ര & മുഹമ്മദ് എന്ന പേരിലാണ്‌ ഈ വാഹന നിർമ്മാണ സ്ഥാപനം തുടങ്ങിയത്. ഇന്ത്യാവിഭജനത്തെ തുടർന്ന് ഗുലാം മുഹമ്മദ് പാകിസ്താനിലേക്ക് പോകുകയും അവിടുത്തെ ആദ്യത്തെ ധനകാര്യ മന്ത്രിയാവുകയും ചെയ്തു. ഇതിനെ തുടർന്നാണ്‌ 1948 ൽ ഈ സ്ഥാപനത്തിന്റെ പേര്‌ മഹീന്ദ്ര & മുഹമ്മദ്  എന്നതിൽ നിന്ന് മഹീന്ദ്ര & മഹീന്ദ്ര എന്നാക്കിയത്.
പ്രാരംഭഘട്ടത്തിൽ വിവിധോദ്ദേശ്യ വാഹനങ്ങളുടെ നിർമ്മാണം ലക്ഷ്യമിട്ട മഹീന്ദ്ര & മഹീന്ദ്ര, ഇന്ത്യയിലെ വില്ലി ജീപ്പിന്റെ ലൈസൻസിൽ വാഹനങ്ങളുടെ അസംബ്ലിംഗിലൂടെയാണ്‌ അറിയപ്പെട്ടു തുടങ്ങിയത്. പിന്നീട് സ്ഥാപനം വ്യാപാരാവശ്യത്തിനുള്ള ലഘു വാഹനങ്ങളൂം (Light Commercial Vehicles) കാർഷികാവശ്യത്തിനുള്ള ട്രാക്ടറുകളും നിർമ്മിക്കുന്ന അതിന്റെ ശാഖ തുറന്നു. സൈനിക വാഹനങ്ങളും ട്രാക്ടറുകളും നിർമ്മിക്കുന്ന സ്ഥാപനത്തിൽ നിന്ന് ആഗോള വിപണിയിലെ വമ്പൻ വാഹന നിർമ്മാതാക്കളായി ദ്രുധഗതിയിലാണ്‌ മഹീന്ദ്ര & മഹീന്ദ്ര ലിമിറ്റഡിന്റെ വളർച്ച. സ്‌കോർപിയോ പോലുള്ള വാഹനങ്ങൾ, മഹീന്ദ്ര & മഹീന്ദ്രയെ യൂറ്റിലിറ്റി വാഹന നിർമ്മാതാക്കളൂടെ മുൻനിരയിൽ എത്തിച്ചു.
കമ്പനിയുടെ തന്നെ ഒരു വിഭാഗമായ മഹീന്ദ്ര എയറോസ്‌പേസ് ചെറുവിമാനങ്ങളുടെ നിർമ്മാണം ആരംഭിച്ചിട്ടുണ്ട്. ആദ്യ വിമാനം 2011 മാർച്ചോടെ പുറത്തിറക്കും.
അവലംബം
വർഗ്ഗം:ഇന്ത്യയിലെ വ്യവസായസ്ഥാപനങ്ങൾ വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:ഇന്ത്യയിലെ ട്രക്കുകൾ വർഗ്ഗം:കാർ നിർമ്മാണ കമ്പനികൾ വർഗ്ഗം:ഇന്ത്യൻ ബ്രാൻഡുകൾ
ഡിസംബർ 24
ഗ്രിഗോറിയൻ കലണ്ടർ പ്രകാരം ഡിസംബർ 24 വർഷത്തിലെ 358 (അധിവർഷത്തിൽ 359)-ാം ദിനമാണ്.
മറ്റു പ്രത്യേകതകൾ
വർഗ്ഗം:ഡിസംബർ 24
അക്കോൺ മരംകൊത്തി
ഓക്ക് മരങ്ങളിൽ ധാരാളമായി കാണുന്ന മരം കൊത്തികളാണ് അക്കോൺ വുഡ് പെക്കർ. ശരാശരി 20 സെന്റീമീറ്റർ നീളവും 85 ഗ്രാമോളം ഭാരവുമുള്ള പക്ഷികളാണിവ. കറുപ്പും വെളുപ്പും നിറമാണിവയ്ക്ക്. തലയിൽ ചുവപ്പ് നിറവും കാണാറുണ്ട്. ഓക്ക് മരത്തിലെ പഴങ്ങളാണ് ഇവയുടെ ഇഷ്ട ഭക്ഷണം. ഈ കായ്കൾ മരങ്ങളിൽ പൊത്തുണ്ടാക്കി സൂക്ഷിക്കാറുമുണ്ട്. ഓക്ക് മരങ്ങളുടെ നാശം അക്കോൺ പക്ഷികളുടെ നിലനിൽപ്പിന് ഭീഷണി ഉയർത്തുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:മരംകൊത്തികൾ
നെറ്റ്വർക്ക് കൺജഷൻ
'''<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">നെറ്റ്വർക്ക് നെറ്റ്വർക്കിന് കൈകാര്യം ചെയ്യാനാകുന്നതിനേക്കാൾ കൂടുതൽ ഡാറ്റ കൈകാര്യം ചെയ്യുമ്പോൾ സംഭവിക്കുന്ന സേവനങ്ങളുടെ കുറഞ്ഞ നിലവാരമാണ് ഡാറ്റാ നെറ്റ്വർക്കിംഗിലും ക്യൂയിൻസിങ് തിയറിന്റിലുമുള്ള നെറ്റ്വർക്ക് തിരക്കേറിയത്. ക്യൂയിയിങ്ങ് കാലതാമസം, പാക്കറ്റ് നഷ്ടം അല്ലെങ്കിൽ പുതിയ കണക്ഷനുകൾ തടയുന്നവ എന്നിവ സാധാരണ രീതിയിലുള്ളവയിൽ ഉൾപ്പെടുന്നു. തിരക്ക് മൂലം ഉണ്ടാകുന്ന വർദ്ധനവ് വർദ്ധനവ് ഒരു ചെറിയ വർദ്ധനയോ നെറ്റ്വർക്ക് ഇൻപുട്ടിന്റെ കുറയലോ ആകും എന്നതാണ്. '''
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">പാക്കറ്റ് നഷ്ടത്തിന് നഷ്ടപരിഹാരം നൽകാൻ അക്രമാസക്തമായ പുനർമ്ക്രമീകരണങ്ങൾ ഉപയോഗിക്കുന്ന നെറ്റ്വർക്ക് പ്രോട്ടോക്കോളുകൾ, തിരക്കുമൂലം വർദ്ധിപ്പിക്കും, തുടക്കത്തിലെ ലോഡ് സാധാരണയായി നെറ്റ്വജൽ കൺജഷൻ പ്രേരിപ്പിക്കാത്ത ഒരു തലത്തിലേക്ക് കുറച്ചതിനുശേഷവും. അത്തരം ശൃംഖലകൾ ഒരേ അവസ്ഥയിലുള്ള രണ്ട് സ്റ്റേബിൾ സംസ്ഥാനങ്ങൾ പ്രദർശിപ്പിക്കുന്നു. കുറഞ്ഞ ത്രൂപുട്ടയുള്ള സ്ഥിരമായ സംസ്ഥാനം നിരന്തരമായ ചുരുക്കൽ എന്നറിയപ്പെടുന്നു.
<font style="vertical-align: inherit;"><font style="vertical-align: inherit;">ശൃംഖല ഒഴിവാക്കാനായി നെറ്റ്വർക്കുകൾ കൺജഷൻ നിയന്ത്രണവും ജയാഅഗ്രഹങ്ങളും ഒഴിവാക്കാനുള്ള സാങ്കേതികതകളും ഉപയോഗിക്കുന്നു. 802.11 ൽ പ്രോട്ടോകോളുകളിൽ എക്സ്ട്രൊൻഷ്യൽ ബേൺഓഫ്, യഥാർത്ഥ ഇഥർനെറ്റ്, ടിസിപിലുള്ള വിൻഡോ റിഡക്ഷൻ, റൗണ്ടറുകൾ പോലുള്ള ഉപകരണങ്ങളിൽ ന്യായമായ ക്യൂയിങ് എന്നിവ. മുൻഗണനാ പദ്ധതികൾ നടപ്പിലാക്കുക എന്നതാണ്, മറ്റൊരു പാക്കറ്റ് മറ്റുള്ളവരെക്കാൾ ഉയർന്ന മുൻഗണനയുമായി കൈമാറ്റം ചെയ്യുക എന്നതാണ്. അഡ്മിഷൻ നിയന്ത്രണം ഉപയോഗിച്ച് പ്രത്യേക വിഭവങ്ങളുടെ വ്യക്തമായ വിഹിതം മൂന്നാമത്തെ ഒഴിവാക്കൽ രീതിയാണ്.
നെറ്റ്വർക്ക് ശേഷി
ഒരു വയർലെസ് ലാൻ വളരെ ഒറ്റ കമ്പ്യൂട്ടറിൽ നിറഞ്ഞു നില്ക്കുന്നു വേഗതയുള്ള കമ്പ്യൂട്ടർ നെറ്റ്വർക്കുകളിൽ (ഉദാഹരണം Gigabit Ethernet) പോലും, ചില സെർസർമാർക്കും ക്ലയന്റ് കമ്പ്യൂട്ടറുകൾക്കും നട്ടെല്ല് എളുപ്പത്തിൽ സാധ്യമാകും. P2P നെറ്റ്വർക്കുകളിൽ നിന്നുള്ള മൊത്തത്തിലുള്ള സംപ്രേഷണം അപ്ലിങ്കോ അല്ലെങ്കിൽ മറ്റേതെങ്കിലും നെറ്റ്വർക്ക് തടസ്സപ്പെടുത്തലോ പൂരിപ്പിക്കുന്നതിൽ പ്രശ്നമില്ല. ബോട്ട്നെറ്റ് വഴി നിരസിക്കപ്പെടുന്ന സേവന ആക്രമണങ്ങൾ വലിയ ഇന്റർനെറ്റ് നെറ്റ്വർക്ക് ലിങ്കുകൾ പോലും പൂരിപ്പിക്കാൻ കഴിവുള്ളവയാണ്, വലിയ തോതിലുള്ള നെറ്റ്വർക്ക് തിരക്കുൽപാദനം ടെലിഫോൺ നെറ്റ്വർക്കുകളിൽ (പ്രത്യേകിച്ച് മൊബൈൽ ഫോണുകൾ), ബഹുജന കോൾ പരിപാടി ഡിജിറ്റൽ ടെലഫോൺ സർക്യൂട്ടുകളെ മറികടക്കാം
കൺജഷൻ നിയന്ത്രണം
തിരക്കേറിയ നിയന്ത്രണം ടെലികമ്മ്യൂണിക്കേഷൻ ശൃംഖലയിലേക്കുള്ള ട്രാഫിക്ക് പ്രവേശനത്തെ മൊഡ്യൂൾ നിയന്ത്രണം നിയന്ത്രിക്കുന്നു. പാക്കറ്റുകൾ റേറ്റ് കുറച്ചുകൊണ്ട് ഇത് സാധാരണഗതിയിൽ പൂർത്തിയാക്കി, ഇത് ഫ്ലോ നിയന്ത്രണം ഉപയോഗിച്ച് ആശയക്കുഴപ്പത്തിലാക്കരുത്, ഇത് അയയ്ക്കുന്നയാളെ റിസീവർ കവർ ചെയ്യുന്നതിൽ നിന്നും തടയുന്നു.
കൺജഷൻ നിയന്ത്രണം സിദ്ധാന്തം
മൈക്രോഫിനക്റ്റിക് തിയറിയും കോണക്സ് ഒപ്റ്റിമൈസേഷൻ സിദ്ധാന്തവും പ്രയോഗിച്ചുകൊണ്ട് ഫ്രാങ്ക് കെല്ലി മുൻകൈയെടുത്ത്, അവരുടെ സ്വന്തം നിരക്കുകൾ നിയന്ത്രിക്കുന്ന വ്യക്തികൾ എങ്ങനെ ഒരു "ഒപ്റ്റിമൽ" നെറ്റ്വർക്ക് റേറ്റ് അലോക്കേഷൻ നടപ്പിലാക്കാൻ സാധിക്കുമെന്ന് വിവരിക്കുകയുണ്ടായി.
References
വർഗ്ഗം:കമ്പ്യൂട്ടർ ശാസ്ത്രം
പൊറാട്ടുനാടകം
പാലക്കാട് ജില്ലയിലെ നാടൻ ദൃശ്യകലാരൂപമാണ്‌ പൊറാട്ടു നാടകം. പാലക്കാട് ജില്ലയിലെ ആലത്തൂർ, ചിറ്റൂർ താലൂക്കുകളിലാണ് പൊറാട്ട് നാടകം പ്രധാനമായും അരങ്ങേറുന്നത്. സാധാരണയായി മകരം മുതൽ ഇടവം വരെയുള്ള മാസങ്ങളിൽ കൊയ്ത്തു കഴിഞ്ഞ പാടങ്ങളിലാണ്‌ ഈ കലാരൂപം അരങ്ങേറുന്നത്. നിത്യ ജീവിതത്തിലെ സംഭവങ്ങളാണ് ഈ കലാരൂപത്തിലെ പ്രധാന വിഷയങ്ങൾ. ‌പുരുഷന്മാരാണ്‌ ഈ കലാരൂപം അവതരിപ്പിക്കുന്നതെങ്കിലും സ്ത്രീകൾ ഉൾപ്പെടെ വളരെ അധികം കഥാപാത്രങ്ങൾ ഉള്ള ഒരു കലാരൂപം കൂടിയാകാം ഇത്. ഇതിന്റെ പശ്ചാത്തല വാദ്യമായി ഉപയോഗിക്കുന്നത് മൃദംഗം, ചെണ്ട, ഇലത്താളം, ഹാർമോണിയം എന്നിവയാണ്‌. ഈ കളിയിൽ പാണന്മാർക്ക് വലിയ പങ്കുണ്ട്.
പാണൻ എന്ന സമുദായത്തിൽ പെട്ടവരാണ് ഇത് അവതരിപ്പിക്കുന്നത്. അതിനാൽ പാങ്കളി എന്നും ഇത് അറിയപ്പെടുന്നു. പുരുഷന്മാരാണ്‌ കഥാപാത്രങ്ങളായി അരങ്ങിലെത്തുന്നത്. സ്ത്രീവേഷങ്ങളും പുരുഷൻമാർ തന്നെ കെട്ടിയാടുന്നു.
ചരിത്രം
നൂറ്റാണ്ടുകളോളം പഴക്കമുണ്ടെന്നു സംശയിക്കുന്ന ഈ നാടോടി നാടകത്തെ പരിഷ്കരിച്ച് ഇന്നത്തെ പോലെയുള്ള രംഗാവതരണ ശൈലിയിൽ വളർത്തിയെടുത്തത് പൊൽപ്പള്ളി മായൻ എന്ന കളിയാശാനാണെന്ന് പറയപ്പെടുന്നു. പൊറാട്ട് എന്നാൽ പുറത്തെ ആട്ടം അതായത് പുറം ജനങ്ങളുടെ ആട്ടം (നൃത്തം) എന്നാണർത്ഥം.. നാടുവാഴി കാലഘട്ടങ്ങളിൽ സമൂഹത്തിൽ നിന്നും പുറത്താക്കിയ, കീഴാളരുടെ നാടകം എന്നാണ് ഇത് അറിയപ്പെടുന്നത്. പൊറാട്ടു നാടകത്തിൽ കാലോചിതമായ പരിഷ്കാരങ്ങൾ വരുത്തുന്നതിന് ആശാൻമാർ ശ്രമിക്കാറുണ്ട്. അതിനൊരു ഉദാഹരണമാണ് നെന്മാറക്കാരൻ സി.ശങ്കരൻ കളിച്ചു വന്ന പൊറാട്ടു നാടകത്തിലെ ഗാന്ധി സ്തുതി.
വിശദാംശങ്ങൾ
കളിയുടെ ആദ്യം മുതൽ അവസാനം വരെ വിദൂഷകനായ ഒരു ചോദ്യക്കാരനുണ്ടാകും. കഥാപാത്രങ്ങൾ രംഗത്തു വന്നാൽ ഇയാൾ ഫലിതം പുരണ്ട ചോദ്യങ്ങൾ ചോദിക്കും. ഒരു വിദൂഷകനെ പോലെ രസിപ്പിച്ച് കഥ മുന്നോട്ടു കൊണ്ടു പോകുന്ന അയാൾക്ക് നീളം കൂടിയ തൊപ്പിയും പല നിറങ്ങളുള്ള ഉടുപ്പും അയഞ്ഞു കിടക്കുന്ന പൈജാമയുമാണ് വേഷം. ചോദ്യങ്ങൾക്ക് കഥാപാത്രങ്ങൾ നൽകുന്ന മറുപടിയിലൂടെയാണ് കഥാഭാഗങ്ങളെ ബന്ധിപ്പിക്കുന്നത്. വിവിധ പ്രദേശങ്ങളിൽ നിന്നും വരുന്ന വിവിധ പൊറാട്ടുകളുടെ സംഗമ സ്ഥാനമാണ് വേദി. ഓരോ പൊറാട്ടും സ്വയം പൂർണ്ണവും മറ്റു കഥാപാത്രങ്ങളോട് ബന്ധമില്ലാത്തതുമാണ്. അവരവർക്കുള്ള ഭാഗം കളിച്ചു കഴിഞ്ഞാൽ വേറെ പൊറാട്ട് പ്രവേശിക്കുന്നു. സ്ത്രീ പൊറാട്ടും പുരുഷ പൊറാട്ടും തമ്മിലുള്ള സംഭാഷണത്തിൽ പ്രണയ കലഹങ്ങളും അവിഹിത ബന്ധങ്ങളും പരാമർശ വിഷയങ്ങളാകും.
ആദ്യം വണ്ണാത്തിയുടെ പുറപ്പാടാണ്. വണ്ണാത്തി രംഗത്തു വന്നാൽ ആദ്യമായി ഗുരു, ഗണപതി, സരസ്വതി, ഇഷ്ടദേവത എന്നിവരെ വന്ദിക്കുന്ന ഒരു വിരുത്തം പാടുന്നു. പിന്നെയാണ് ചോദ്യോത്തരം.